
OMILIA I 

„Pavel sluga lui Dumnezeu, şi apostol, al 
lui Iisus Christos, dupre credinţa’ aleşilor lui 
Dumnezeu, şi dupre cunoştinţa adevărului cea 
dupre buna credinţă, întru nădejdea vieţei cei 
veşnice, care-a făgăduit-o nemincinosul Dum¬ 
nezeu mai ’nainte de anii vecilor, şi a arătat în 
timpii săi cuvântul său prin propoveduirea ce 
mi s’a încredinţat mie, dupre poronca Mântui¬ 
torului nostru Dumnezeu, lui Tit prea iubitului 
fiu, dupre credinţa cea deobşte, char, milă şi pace 
dela Dumnezeu Tatăl, şi de la Domnul’ Iisus 
Christos Mântuitoriul nostru 14 . (Cap. 1 , 1—4). 

Acesta a fost unul din tovarăşii cei încercaţi ai 
lui Pavel, căci nici nu ’i-ar fi încredinţat o insulă în¬ 
treagă, şi nici nu i-ar fi poroncit ca să împliniască pe 
cele de lipsă, dupre cum şi zice mai departe: „Ca Cele 
ce lipsesc să le îndreptezP (vers. 5), cum şi jude- 

cata atâtor episcopi nu i-ar fi încredinţat-o, dacă nu 
ar fi avut o mare încredere întrânsul. Zic uniia că şi 
tânăr era, de oare ce îi scria „prea iubitului fiu 4 , de 
şi până acum încă nu este atât de învederat. Mi se pare 
că şi în Fapt. Apost. se face pomenirea de dânsul'). 
Poate că era şi Corintean, de nu cumva eră şi vr’un 
altul cu acest nume. Şi pre Zinâ îl cheamă la dânsul, 
ba voieşte a i se trimite şi Apollo, pe când pe acela 
nu se vede că-1 chiamă, dacă cu adevărat că ar fi fost 
din Corinth. căci şi înaintea împăratului o mai mare 
bărbăţie şi virtute a mărturisit, de cât aceştiia. Mi se 
pare că şi oare-eare timp a fost la mijloc, şi că Pa vel 
găsindu-se în linişte a scris această epistolă, fiindcă nu 
spune nimic despre ispite, şi că într’una întoarce vorba 
de charul lui Dumnezeu, ca fiind o mângâere suficientă 
spre virtute pentru cei ce cred. Căci pentru a afla dânşii 
de ce bunuri erau vrednici, pentru ce şi de cine s’au 
apropieat, de ce bunuri se vor învrednici — şi acestea 
toate prin char — de sigur că nu eră o mică încurajare. 

Se adresază apoi şi cătră Iudei prin această epi¬ 
stolă. Iară dacă batjocoreşte neamul întreg, tu să nu te 
minunezi, căci şi cu Galatenii face aceasta, zicând: „O 
fără de minte Galateni“, ceia ce nu purcede din- 
tr’un simţământ batjocoritoriu, ci dintr’un simţământ 
de dragoste părintească. Dacă apostolul ar fi făcut ace¬ 
stea pentru persoana sa, cu drept cuvânt l-ar fi putut 
cineva ţinea de rău, dară când el eră aprins şi înfier¬ 
bântat pentru propoveduirea evangheliei, apoi aceasta nu 
o făcea în mod batjocoritoriu. Şi Christos încă de mii de 
ori eră batjocorit de cărturari şi Farisei, însă nu doară 
din cauza sa personală, ci pentru că pierdeau pe fie-care 
zi din supuşii lor. Epistola de faţă este scurtă, şi cu drept 
cuvânt, căci şi acest fapt este o dovadă de virtutea lui 
Tit, adecă că n’a avut nevoie de vorbe multe, ci numai 
de o amintire a acelor învăţate de dânsul. Mi se pare 
că epistola aceasta este scrisă mai ’nainte de epistola a 


') Notă. Nicăiri nu se face pomenire de Tit in Fapt. Apost. 
afară numai dacă acel Just de care so vorbeşte în Cap. 18 vers, 
7 nu eră însuşi Tit, având poate două nume, dupre cum se şi 
pare a se înţelege din codicul sirian, unde se vede câte-odatâ trecut 
cu numele ’ Tit-Just. aită dată Just-Tit. Codieu! sirian insă nu 
poate face proba necontrazisâ. 

doua cătră Timotheiu, fiind că pe aceea a scris-o pe 
când se găsa la sfârşitul vieţei, iară pe cea de faţă a 
scris-o fiind slobod şi ne’npiedecat, de nimeni, căci ex- 
presiunea: „pentru că în Nicopoli am socotit să 
iernez “ (Cap, 3, 12) este o dovadă că atunci nu eră 
în legături, în timp ce când eră în legături, el într’una 
se numeşte pre sine legatul întru Christos. 

Deci, ce spune el? „Pavel sluga lui Dumnezeu, 
şi apostol al lui lisus Christos, dupre credinţa 
aleşilor lui Dumnezeu". Ai văzut cât de indeferent 
pune aceste denumiri, câte-odată numindu-se sluga sau 
robul lui Dumnezeu, iară altădată sluga lui lisus Christos, 
ca de pildă aici? —aşa că prin aceasta el nu face nici-o 
deosebire între Tată şi Fiu. „Dupre credinţa aleşilor 
lui Dumnezeu, şi dupre cunoştinţa adevărului, 
cea dupre buna credinţă" zice: „Dupre credinţa 
aleşilor lui Dumnezeu". Că ai crezut sau ai fost 
crezut? Eu cred că spune aici, că el a fost crezut de 
aleşii lui Dumnezeu, adecă nu din faptele sale, nici din 
ostenelile sau din sudorile sale au luat dânşii această 
demnitate, ci totul s’a petrecut prin graţia celui ce a 
crezut. După aceia apoi, ca nu cumva charul, se fie fără 
vr-o cauză binecuvântată,—căci nici nu atârnă totul de 
el, fiindcă atunci de ce n’a fost dat şi altora ? — a adaos 
imedieat: „dupre cunoştinţa adevărului cea dupre 
buna credinţă". „Din această cunoştinţă a adevărului 
eu m-am încredinţat, zice, sau mai bine zis chiar şi 
aceasta am aflat-o din charul său, fiindcă tot el este 
cauza şi a acestui fapt“. Pentru aceia şi însuşi Christos 
zice: „Nu voi m’aţi ales pre mine, ci eu v’am 
ales pre voi" (Ioan 15, 16), şi chiar fericitul Pa vel 
scriind în altă parte, zice: „atunci voiu cunoaşte, 
precum şi cunoscut sunt" (I. Cor. 13, 12) şi iarăşi: 
„întru care voiu luă (voiu cuceri), întru care 
sunt şi prins (sunt şi cucerit) de Christos lisus" 

(Filipp 3, 12). Mai întâi am fost conoscuţi, şi după aceia 
am cunoscut. Mai intâi am fost prinşi sau cuceriţi, şi 
după aceia am prins sau am cucerit. Mai întâi am fost 
chemaţi, şi după aceia am ascultat, sau ne-am supus. 

Prin expresiunea „dupre credinţa" el totul atri- 

buie lor, «că pentru dânşii, zice, sunt apostol, nu doară 
ca aşi fi vrednic, ci pentru cei aleşi», dupre cum zice 
şi aiurea: „Toate ale voastre sunt; ori Pa vel, ori 
Apollo, ori Cili fă" (i Cor. 3, 21. 22). „Dupre cunoş- ’ 
tinţa adevărului cea dupre buna credinţă căci 
este şi adevărul lucrurilor însă nu dupre buna credinţă, 
precum de exemplu-, a şti, sau a cunoaşte cele ale agri- 
culturei, a şti cele ale meseriilor,- este a cunoaşte cu 
adevărat, — însă adevărul în cazul ce ne preocupă, este 
dupre evsevie, sau dupre buna credinţă. Sau că expre- 
siunea aceasta „dupre credinţa" însamnă, că au crezut 
ca şi ceilalţi aleşi, carii au şi cunoscut adevărul. Prin 
urmare cunoştinţa este din credinţă, iară nu din raţio¬ 
namente omeneşti. 

„Intru nădejdea vieţii cei veşnice“. a spus 
de cea de acum, de cea prin charul lui Dumnezeu, iară 
aici spune de cea viitoare, şi pune şi premiul pentru 
care luptându-ne, ne va acordă. Fiindcă am crezut, şi 
ne-am izbăvit de înşelăciune, apoi el voieşte a ne în¬ 
cunună. Ai văzut cum exordul acestei epistole este plin 
şi încărcat de binefacerile lui Dumnezeu? Şi întreaga 
epistolă, cum s’ar zice, este mai ales bazată pe acest 
adevăr, aţiţind atât pe Tit, cât şi pre ucenicii lui la lupte 
şi ostenele, fiindcă nimic nu ne poate folosi atât de mult, 
ca a ne aduce aminte într’una de binefacerile lui Dum¬ 
nezeu, atât obşteşti, cât şi în parte. Că dacă noi isto¬ 
risind binefacerile unui prieten, sau auzindu-i vr’un cu¬ 
vânt înţelept, sau văzându-i vr’o faptă însemnată ne 
aprindem aşa zicând, apoi cu atât mai mult vom fi mai 
cu bună voinţă a ascultă, când vedem in câte primejdii 
am fost căzut, şi din toate ne-a izbăvit Dumnezeu. 

„Şi dupre cunoştinţa adevărului", zice. Nu¬ 
meşte aici adevăr, spre deosebire de tip sau umbră a 
adevărului, căci de şi chiar şi aceea eră cunoştinţă, şi 
bună credinţă, totuşi nu a adevărului,—-de sigur că nici 
a minciunei—ci eră numai o preînchipuire, o icoană aşa 
zicând a adevărului. „Intru nădejdea vieţei veş¬ 
nice". Acea cunoştinţă şi bună credinţă erau întru 
nădejdea vieţei prezente, dupre cum şi zice: „Că cel ce 
va face acelea, viu va fi întrânsele" (Rom. io, 5). 
Ai văzut cum de la început arată importanţa charului ? 

Aceia n’au fost aleşi, ci noi, căci de şi se ziceau aleşi, 
totuşi n’au fost. 

„Care a făgăduit-o nemincinosul Dumnezeu 
mai ’nainte de anii vecilor“, adecă nu acum din 
pocăinţă, ci de la început le-a hotărît a fi. In multe locuri 
pune el această idee, ca de pildă acolo unde spune: 
„ales spre evangheliea lui Dumnezeu şi iarăşi: 
„că pre carii mai ’nainte i-a cunoscut, mai 
’nainte i-a şi hotărît “ (Rom. 1,1.8,29), arătând prin 
aceasta nobleţă noastre, căci nu acum numai, ci chiar 
de la început ne-a iubit pre noi. „Care a făgăduit-o 
nemincinosul Dumnezeu^ zice. Deci, dacă e neminci- 
nos, nu mai încape îndoeală că vor fi cele ce-au făgăduit, 
dacă este nemincinos, nu trebuie a ne îndoi, că vor fi chiar 
şi după moarte. „Care a făgăduit-o nemincinosul 
Dumnezeu, zice, mai 'nainte de anii vecilor“. 
Chiar şi prin expresiunea „mai ’nainte de anii ve- 
cilor“ el arată că faptul este vrednic de credinţă. 
«Nu pentrucă Iudeii n’au venit la credinţă, zice, s’a 
făcut aşă, ci pentru că de la început a fost hotărît». Căci 
ascultă: „Şi a arătat în timpii sâi‘ ; , zice. Deci de 
ce atunci atâta întârzâere? Din cauza îngrijirei lui pă¬ 
rinteşti, şi spre a săvârşi la timpul potrivit. „Vreme 
este a face Domnului zice Prorocul (Ps. 118,126), 
căci expresiunea „în timpii săi“ însamnă în timpii cei 
potriviţi, în timpii cei folositori, cei priincioşi. 

„A arătat, zice, în timpii săi cuvântul său 
prin propoveduirea, care mi s’a încredinţat mie“, 
adecă propoveduirea evangheliei, căci ea (evanghelia), are 
în sine totul, şi cele prezente, şi cele viitoare, vieaţa, ev- 
seviea, credinţa, şi toate la un loc. „Prin propove- 
duirea“, adecă pe faţă, cu tot curajul, şi nu pe ascuns. 
„Că dupre cum vestitorul unei poronci a cârmuirci 
propovedueşte în adunare, fiind toţi de faţă, tot aşa, 
zice, propoveduim şi noi, nimic adăogând de la noi, ci 
spunând numai cele ce am auzit\ Meritul vestitorului 
este de a spune în totul faptul aşă precum este, iară 
nu de a adaogă sau de a ciunti ceva. Deci, dacă tre¬ 
buie a propovedui, apoi trebuie a o face aceasta cu curaj. 

căci dealtmintrelea nu însamnă a propoveduî. De aceia 
şi Christos n’a spus «spuneţi deasupra caselor» ci „Să 
propoveduiţi deasupra caselor % prezentând astfeliu 
faptul şi de ,1a locul, şi de la modul cum se petrece. 

„Care mi s’a încredinţat mie, dupre poronca 
Mântuitorului nostru Dumnezeu", zice. Dară atât 
expresiunea „mi s’a încredinţat" cât şi „dupre po~ 
ronca“ arată că faptul este demn de crezut, şi deci 
nimeni să nu se necăjească, nimeni să nu stea pe gân¬ 
duri, nimeni să nu se neliniştească. Că dacă este poronca, 
apoi nu sunt eu stăpân, ci îndeplinesc poronca, fiindcă 
din cele ce trebuie a face, unele atârnă de noi, iară 
altele nu; pe unele le spune poroncind — care nici nu 
atârnă de noi —, iară pe altele le spune îndemnându-ne 
şi povăţuindu-ne, care depind de noi. De pildă când el 
spune: „cine va zice fratelui său racâ (nebunule), 
vinovat va fi gheenei tocului", (Math. o, 22), 
aceasta este poroncă; şi iarăşi: „De-ţi vei aduce 
darul tău la altar, şi acolo îţi vei aduce aminte 
că fratele tău are ceva asupra ta, lasă acolo 
darul tău, şi mergi mai întâi de te ’mpacă cu 
fratele tău/ şi atunci viind adă darul tău" (ibid. 
24), unde iarăşi este poroncă, şi deci cel ce nu o împli¬ 
neşte vinovat este de pedeapsă. Dară când el zice: 
„De voieşti să fii desăvârşit, mergi, vinde-ţi 
averile, şi le dă săracilor", sau „cela ce poate 
cuprinde’ Cuprindă" (Ibid. 19, 21. 12), nu este po- 
roneă, căci lasă pe auditoriu de a fi stăpân celor spuse, 
şi îi dă dreptul de a alege singur ce trebuie să facă. 

Acestea, zic, atârnă de noi, de ale face, sau a nu 
le face, în timp ce poroncile nu >sunt la bună voea 
noastră, ci sau că trebuie ale împlini numai decât, sau 
că cel ce nu le face trebuie a fi pedepsit. Aceasta o şi 
spune Pa vel când zice: „că nevoie îmi zace asupră, 
iară amar mie îmi este, de nu voiu bine-vesti" 
(I. Cor. 9, 16). Dară voiu spune aceasta mai lămurit, 
ca astfeliu să fie tuturor învederat. De pildă cel ce are 
încredinţată în sarcina sa stăpânirea bisericei, şi este 
cinstit cu demnitatea episcopală, dacă nu va propovedui 
poporului cele ce trebuie a face, nu va fi fără răspun- 

dere, în timp ce omul din lume nu are nici o respundere 
pentru aceasta. Deci, ce spune Pavel ? „Dupre porortca 
Mântuitoriului nostru Dumnezeu* fac aceasta. Dară 
tu priveşte cum cele mai dinainte se potrivesc cu ceia ce 
am spus. Mai sus de pildă a zis: „nemincinosul Dum¬ 
nezeu 11 , iară aci spune: „Dupre poronca Mântui¬ 
toriului Dumnezeu 11 . Deci, dacă este Mântuitoriu, 
apoi de sigur că a poroncit acestea din voinţa lui de 
a ne mântui. Aşa dară faptul nu vine din iubirea de stă- 
pânie, ci la mijloc este credinţă, şi poroncă, şi încă a 
Mântuitoriului nostru Dumnezeu. 

„Lui Tit prea iubitului (adevăratului fiu 
=ŢV7)at<ţ> Tsxvtp) fiu“, zice. Aşâ dară sunt şi fii neadevă- 
raţi,cade pildă acela despre care zice: „Dacă vr’unul 
numindu-se frate va fi curvariu, sau lacom, sau 
slujitoriu idolilor, sau ocărîtoriu, sau beţiv, sau 
răpi toriu, cu unul ca acesta nici să mâncaţi 11 
(I. Cor. 5, 11). Iată dară fiu, care nu este adevărat fiu, 
că de şi este fiu, de oare-ce a primit odată charul, şi 
s’a renăscut prin botez, totuşi nu este adevărat, de 
vreme ce s’a arătat nevrednic de tată, fiind că a fugit 
la un altul tiran. Când e vorba de fiii adevăraţi sau 
neadevăraţi ai oamenilor din lume, faptul se hotărăşte 
de mama care a născut în dureri, şi de tată, pe când 
în cazul de faţă nu este aşâ, ci faptul se hotărăşte de 
voinţa şi buna intenţiune a cuiva. Se poate de pildă ca 
să fie un fiu adevărat pentru un timp, şi apoi să nu 
rămână în tot-deauna adevărat, şi se poate ca la 
început să nu fie adevărat, iară în trecerea timpului 
să devină adevărat, fiind că acestea nu sunt din nece¬ 
sitate dela natură, ci sunt în puterea liberului ar¬ 
bitru, pentru care şi schimbările sunt necontenite. Onisim 
era un fiu adevărat, şi neadevărat — de vreme ce deve¬ 
nise netrebuitori u —, dară iarăşi a devenit fiu adevărat, 
în cât Pavel îl numeşte inima sa. 

„Lui Tit prea adevăratului fiu, dupre cre¬ 
dinţa cea deobşte 11 . Dară oare-ce însamnă „dupre 
credinţa cea deobşte 11 ? Fiindcă a spus fiu, iară el 
a luat rolul tatălui, apoi chiar şi această cinste priveşte 
cum o moderează şi o împuţinează, căci zice imedieat: 

„dupre credinţa ceâ deobşte“, adecă, că «dupre 
credinţă, eu nimic nu am mai mult de cât tine, căci 
credinţa este comună, şi printrînsa eu te-am născut 
pre tine». Deci, cum de’l numeşte pre el fiu? Voieşte 
adecă de a arătă iubirea lui ceâ părintească, sau că 
acest Tit eră cel întâiu ucenic al său în propoveduirea 
evangheliei, sau că din cauză că a fost luminat de apostol. 

De aceia îi numeşte şi fii, şi fraţi; pentru că i-a 
născut prin aceeaşi credinţă, îi numeşte fraţi, iară pentru 
că i-a născut prin ostenelele sale, îi numeşte fii. Deci 
prin expresiunea „dupre credinţa cea deobşte“, 
el lasă a se înţelege frăţietatea. 

„Char, milă şi pace dela Dumnezeu Tatăl, şi 
dela Domnul Iisus Christos mântuitoriul nostru “. 
Fiind că a fost zis „ fiu ‘bapoi a adaos imedieat „dela 
Dumnezeu Tatăl “ caastfeliu să ridice cugetul lui, şi 
să cunoască al cui fiu este el, şi că nu numai când zice 
„credinţa cea deobşte" a arătat egalitatea lui în 
cinste cu toţi ceilalţi, ci şi prin expresiunea ce urmează 
„Dumnezeu tatăl nostru“. 

! ). Priveşte cum el cele ce a dorit ucenicilor şi 
celor mulţi, acelea le-a dorit şi dascălului, căci şi el are 
nevoie de astfeliu de ajutoare de sus, ba încă mai mult 
de cât aceia, de vreme ce are în contră-i o mulţime de 
duşmănii, şi o mulţime de împrejurări ce ’l pot face a 
se depărta de Dumnezeu. Cu cât demnitatea este mai 
înaltă, cu atâta şi primejdiile sunt mai mari pentru cel 
ce este îmbrăcat cu preoţiea. Este deajuns ca un singur 
succes să ridice pe cineva de la episcopie la ceriu, cum 
şi un singur păcat să-l prăbuşască în gheena. Dară lă¬ 
sând la o parte multe altele ce se pot petrece pe fiecare 
zi, de s-ar întâmplă vreodată cuivâ, sau pentru prietenie, 
sau pentru vr-o altă cauză, ca să se arate nevrednic 
de episcopie, având stăpânirea unei mari cetăţi, priveşte 
de câtă osândă se face vinovat. Căci dacă el de pildă 
ar fi necucernic, nu numai de sufletele cele pierdute, 
ci şi de toate cele făcute de aceia va da samă. Cel ce 
este necucernic ca mirean, cu atât mai mult va fi 


’). Partea morală. Despre dăscăli cum trebuie a fi, şi că 
trebuie a li se supune ucenicii lor, şi a nu-i osândi, de cumva ’i 
ar vedea că caută mai mult liniştea trupească. (Veron). 

necucernic când va avea stăpânire bisericească; şi dară 
e de dorit ca cel cucernic să rămână astfeliu, şi când are 
vr-o demnitate în cler. Căci atunci şi slava deşartă îl 
• ispiteşte mai mult, şi dragostea de bani, şi obrăzniciea, 
şi dispreţul, şi batjocurile, şi bărfelele, cum şi altele multe 
pe care i le înlesnesc aşâ zicând autoritatea ce o are. 

Deci, dacă cineva este necucernic de mai înainte, 
apoi va fi încă şi mai necucernic după ce va avea vr-o 
stăpânire în cler. Când unul ca acesta va deveni stăpân, 
se va face răspunzătoriu de toate cele păcătuite de aceia. 
Dară dacă cel ce sminteşte pe un om „mai de folos 
i-ar fi lui, ca să-şi spânzure o peatră de moară 
de grumazul său, şi să se înece în adâncul mă¬ 
rci “ (Math. 18, 6), apoi cel ce sminteşte atâtea suflete, 
atâtea cetăţi, şi pe atâţia oameni, barbaţi, femei, copii, 
cetăţeni, muncitori de pământ, pe toţi cei din acea ce¬ 
tate, ca şi pre cei de prin alte cetăţi, ce nu va suferi? 
De ai zice că de trei ori este respunzătoriu, totuşi n-ai 
spus nimic, — de atâta pedeapsă făcându-se vinovat. 
Astfeliu că unul ca acesta mai ales are nevoie de charul 
şi pacea lui Dumnezeu, iară dacă el nu ocârmueşte cu 
acestea pe popor, toate se pierd, toate se nimicesc, nea- 
vând cu el cârma cuvenită. Chiar de ar fi destoinic de 
ocârmuire, totuşi dacă nu va avea, zic, aceste cârme,— 
charul şi pacea lui Dumnezeu, — va scufunda corabiea 
şi pe cei din ea. Aşâ că mie îmi vine a mă miră de 
cei ce doresc această greutate. Ticăloşiile şi nenoroci- 
tule om! Nu vezi ce doreşli tu? De ai fi tu cel mai prost 
şi mai nebăgat in samă, şi de ai avea mii de păcate, 
totuşi vei da samă numai de un suflet, şi numai de 
acesta vei fi respunzătoriu; — dară când te ridici în 
această demnitate, poţi pricepe de câte capete vei fi res¬ 
punzătoriu de pedeapsă. 

Ascultă pe Pavel care zice: „Ascultaţi pe mai 
marii voştri şi vă supuneţi lor, că ii privighează 
pentru sufletele voastre, ca cei ce vor să deâ 
samă“ (Ebrei 13, 17). Aşâ dară iubeşti cinstea şi stă- 
pâniea? Şi care este mulţămirea acestei cinste? Eu nu 
văd nicăiri aceasta, fiindcă nici nu poate cineva a fi în 
totul stăpân. Cum şi de ce? Pentru că stă în puterea 
celor stăpâniţi, de care trebuie să asculte. Şi dacă ci¬ 
neva ar cercetă lucrul cu amănunţime, apoi ar vedea 

ca unul ca acesta nu este stăpân, ci însuşi slujaşte la 
mii de stăpâni, carii grăiesc şi doresc cele contrare. 
Ceia ce unul laudă, altul huleşte, ceia ce acesta batjo¬ 
coreşte, acela admiră. Deci, pe cine trebuie a ascultă?' 
Sclavul cel cumpărat, chiar dacă i-ar poroncî stăpânul 
ceva contrar, el nu se supără, iară tu, dacă ţi-ar po- 
ronci atâţia stăpâni cele contrare, te-ar supără, şi dacă 
poate ai certă pe unul, ai ridică asupră-ţi gurile tuturor. 
Apoi aceasta este cinste? spune-mi; aceasta este stăpâ- 
nie? aceasta este putere? Episcopul a poroncit ca să se 
strângă bani, şi iată că acela nu voieşte, ba încă nu 
numai că nu dă nimic, ci ca să se pară că nu o face 
aceasta din vr-o răutate, învinovăţeşte pe cel ce a po¬ 
roncit. «Fură, zice, răpeşte, mănâncă cele ale săracilor 
şi neputincioşilor». Conteneşte eu bârfelele, omule! Până 
când ai sa spui de acestea? Nu voieşti sa dai? Nimeni 
nu te sileşte la aceasta. Şi atunci de ce bârfeşti pre cel 
ce te sfătuieşte şi te îndeamnă să faci aşa? Dară poate 
că cineva a ajuns la nevoie mare, iară episcopul n’a 
deschis mâna ca să-i dea ceva, fie că nu este în stare 
de a da, fie că este ocupat cu altele. Nici o scuză, ci 
iarăşi învinovăţiri mai grele poate ca cele dinainte. 

Şi aceasta deci este stăpânie? Şi nici nu se poate 
apără, căci şi aceia sunt o parte din inima sa. Căci 
precum inima când se umflă şi aduce dureri la cap ş 
în tot trupul, noi nu îndrăznim a ne apără, şi nici nu o 
spintecăm cu sabiea, tot aşa şi dintre cei mici dacă se 
găseşte cineva astfeliu, de sigur că prin asemenea acuza- 
ţiuni ni provoacă dureri şi nemulţumiri, însă nu îndrăz¬ 
nim a ne apără — departe unele ca acestea de cugetele 
noastre părinteşti — ci suntem • siliţi a suferi durerile, 
până ce acela se va vindecă desăvârşit. Robul cel cum¬ 
părat cu bani are de făcut o treabă ce i s’a poroncit, 
şi după ce o sfârşaşte, devine la urmă stăpân pe sine, 
pe când episcopul este încurcat cu multe, şi multe i se 
cer chiar peste puterile sale. Dacă nu-1 vede cineva vor¬ 
bind, mare este murmurul între credincioşi, iară de 
vorbeşte, iarăşi acuzaţiuni, că este iubitoriu de slavă 
deşarta. Dacă nu învie morţii «nu este bun de nimic, 
zice; cutare este evlavios, pe când acesta nu este». Dacă 
se bucură de o hrană cumpătată, iarăşi acuzaţiuni. «Ar 
trebui ca el să-şi înăduşe poftele» zice. De cumva îl vede 
cineva spălându-se sau îmbăindu-se. iarăşi multe acu- 

zaţiuni, ba uniia zic că el nu trebuie să nu vadă nici 
soarele. «Apoi, zice, dacă el face ceia ce fac eu; daca 
se îmbăiază, dacă mănâncă şi bea, dacă se îmbracă ca 
mine, dacă se îngrijaşte de casă şi de cei de pe lângă 
dânsul, de ce să mai stea în fruntea altora ?» Are slugi, 
zice, şi de cei cari îngrijesc de el, este purtat de cai; 
de ce atunci să stea înaintea altora» ? 

Dară ce? spune-mi; oare nu trebuie a avea pe ci¬ 
neva care să-l slujască, ci el să-şi facă focul, să aducă 
apă, să taie lemne, şi să se ducă în piaţă ? Şi oare aceasta 
n’ar fi spre necinstea ta? Acei sfinţi bărbaţi — aposto¬ 
lii — nu voiau să împiedice pe cel ce stăruia în propo- 
veduirea evangheliei, nici chiar cu slujba văduvelor, ci 
credeau că lucrul este nevrednic de dânsul, iară tu vo- 
ieşti ca să-l tragi până şi în trebile slugilor? De ce, 
când ţi se poroncesc acestea, tu nu le împlineşti, spu¬ 
ne-mi? Oarenu-ţi aduce el mai mari slujbe, de cât cele 
trupeşti, pe care i le-ai aduce tu ? De ce nu trimiţi sluga 
ta ca să-l slujască pre el? Christos a spălat picioarele 
ucenicilor, şi tu dacă ai face oare-care slujbă dascălului 
tău, ar fi mare lucru? Dară nici tu nu voieşti a’l sluji, 
ba îl împiedici şi pre dânsul. 

Dară ce? Oare el trebuie să trăiască şi să se hră- 
niască din ceriu? Aceasta n’o voieşte Dumnezeu. «Apoi 
apostolii, zici tu, aveau de cei liberi cari-i slujau?» Vo¬ 
ieşti a auzi cum trăiau apostolii? Dânşii făceau călătorii, 
în care timp bărbaţi liberi şi femei de bun neam îşi 
puneau în slujba şi repaosul lor, sufletele şi trupurile 
lor. Ascultă pe fericitul acesta, ce spune îndemnându-i 
şi sfătuindu-i: „Pre uniia ca aceştiia întru cinste 
să-i aveţi, căci pentru lucrul lui Christos până 
la moarte s-au apropiat, nebăgând samă de vi- 
eaţă, ca să împliniască lipsa voastră a slujbei 
cei catră mine* (Filipp. 2, 29. 30). Ai văzut ce zice? 
Iară tu nici un cuvânt nu scoţi pentru părintele tău, 
da de cum să-ţi iei asupră-ţi nişte astfeliu de primejdii. 
«Dară, zici tu, nu trebuie a se îmbăeâ». Pentru ce? 
spune-mi; unde este împiedecat de a face aceasta? — 
fiindcă nici murdăriea şi necurăţeniea de pe dânsul nu 
sunt vr’un lucru bun. Nicăiri nu găsim, că acest lucru 
ar fi de condamnat, sau de admirat, ci găsim de acelea 
pe care le-a poroncit episcopului să le aibă: „fără de 

prihană, treaz, întreg la minte, cucernic, iubi- 
toriu de străini, învăţătoriu, nebeţiv Acestea le 
pretinde apostolul, acestea pretinde-le şi tu stăpânului 
tău, iară mai departe nimic. Nu eşti tu doară mai exact 
de cât Pa vel; sau mai bine zis, mai exact de cât Duhul 
Sfânt. Dacă este bătăuş, sau beţiv, sau crud şi nemi¬ 
lostiv, acuză-1. fiindcă acestea sunt nedemne de episcop; 
de se dezmiardă, şi atunci acuză-1. Iară când el îşi în- 
grijaşte trupul său, ca să poată a te sluji, când se sir- 
gueşte ca să-ţi poată fi folositoriu, apoi trebuie a’l acuză 
pentru acestea? Nu ştii că neputinţele trupeşti ne va- 
tămă şi pe noi, şi biserica în acelaşi timp, nu mai pu¬ 
ţin ca cele sufleteşti? Pentru ce oare scrie lui Timotheiu: 
„De acum nu mai bea apă, ci puţin vin pri¬ 
meşte pentru stomahul tăiD (I. Tirnoth. 5,23)? Oare 
dacă noi izbutim a face binele numai cu sufletul, nu 
trebuie a mai îngriji de trup? Ce ne-am mai face atunci? 
Dară dacă mare este şi rolul trupului, cum să nu fie 
cea mai de pe urmă prostie, de a neglija de el ? Fie de 
pildă un bărbat cinstit cu episeopiea, căruia i s’a în¬ 
credinţat protecţiunea obştească a bisericei, să fie vir¬ 
tuos întru toate celelalte, şi să aibă toate cele ce se cu¬ 
vin unui doftor sfinţit, — însă este silit de boală, ca să 
stea veşnic în pat. Ei bine, ce folos va putea aduce 
acesta? Ce călătorie ar putea face? Ce vizite canonice 
ar putea săvârşi? Pe cine ar putea înfrunta? Sau pe 
cine ar putea sfătui? 

Acestea le-am spus, ca să cunoaşteţi că nu trebuie 
a învinovăţi cum s-ar întâmpla, ca să ştiţi că încă mai 
mult trebuie a aproba, ca să cunoaşteţi că dacă cineva 
ar dori această stăpânie, apoi văzând norul acela de 
acuzaţiuni, i se va stinge o asemenea poftă de mărire. 
Mare primejdie este cu adevărat o asemenea demnitate, 
care are nevoie de charul lui Dumnezeu, şi de pacea ce 
voi o doriţi noue, precum şi noi o dorim vouă. Să ne 
rugăm dară ca noi cu toţii dobândind această virtute, să 
ne învrednicim şi de bunurile făgăduite, prin Christos 
Iisus Domnul nostru, căruia se cuvine slavă in veci. 
Amin. 

„Pentru aceasta te-am lăsat pre tine în Crit, 
ca cele ce lipsesc să le îndreptezi, şi să aşezi 
prin cetăţi preoţi, precum eu ţi-am poroncit; de 
este cineva fără de prihană, bărbaţi a unei fe¬ 
mei, având fii credincioşi, nu întru ocară de 
curvie, sau neascultători (Cap. 1, 5. 6). 

întreaga viea{ă a bărbaţilor vechi eră activă şi 
încărcată de ostenele, pe când a noastră nu este aşa, 
ci încărcată de trândăvie. Aceia ştieau că au fost aduşi 
în lumea aceasta ca să lucreze cu chibzuială pământul, 
în timp ce noi ca şi cum am fi aduşi aici să mâncăm, 
să bem şi să ne dezmerdăm, aşa nu facem nici o vorbă 
pentru cele duhovniceşti, Nu le spun aceasta numai de 
apostoli, ci şi de cei de după dânşii. Priveşte-i pe toţi aler¬ 
gând în toate părţile, şi îndeletnicindu-se ca de un lucru 
oare-care, priveşte-i cum ii întreaga vieaţă şi-o petre¬ 
ceau în ţări străine, neavând cetate pe pământ. Ascultă 
ăcum şi pe fericitul acesta ce spune: 

„Pentru aceasta te-am lăsat pe tine în Crit“. 
împărţind între dânşii lumea întreagă ca pe o casă, o 
serveau şi se îngrijau, luând unul o parte, altul o altă parte. 
„Pentru aceasta te-am lăsat pre tine în Crit, 
zice, ca cele ce lipsesc să le înclreptezp, Până aici 
el nu-1 sfătueşte poroncitoriu. „Ca să îndreptezi “ zice. 
Ai văzut suflet curat de ori-ce invidie, totdeauna cău¬ 
tând cele folositoare ucenicilor, fără ca să mai cerceteze 
cu amănunţime, fie ca se făceau printr’însul, fie prin 
altul? Unde era primejdie, sau vr-o greutate mare, el 
însuşi fiind de faţă, îndepliniâ lucrul; iară acolo unde 
eră mai cu sama cinste şi vr-o mică osteneală, permitea 
ucenicului, — permitea episcopilor hirotoniile, zic, — şi 
celelalte toate care aveau nevoie de îndreptare, sau de 
mai multă consolidare, cum ar zice cineva. 

Dară ce zici? spune-mi. Lucrurile tale sunt supuse 
îndreptăm ? Şi nu crezi că faptul acesta este înjositoriu 
şi aducându-ţi oare-care necinste? «De loc, zice el;căci 
eu am în vedere numai folosul obştesc, fie că lucrul se 

face de mine, fie de altul, puţin mă interesează». Ast- 
feliu trebuie a se găsi dascălul; el să nu caute spre 
cinstea sa personală, ci să se gândiască la interesul obş¬ 
tesc. „Şi să aşezi zice, prin cetăţi preoţi". Vorbeşte 
aici de episcopi, dupre cum ni se spune şi aiurea. „Pre¬ 
cum eu ţi-am poroncit; de este cineva fără de 
prihană". „Prin cetăţi zice, căci el nu voia ca 
întreaga insulă să fie încredinţată unuia, ci fie-care să 
aibă grijă de turma sa, căci numai aşa şi pentru dânsul 
osteneala eră mai uşoară, în acelaşi timp şi cei stăpâ¬ 
niţi se bucurau de mai multă îngrijire, când dascălul lor 
nu era ocupat cu îngrijirea a mai multor biserici, ci se 
ocupă numai de una singură, şi pe aceea o împodobea. 

„De este cineva, zice, fără de prihană, bărbat 
al unei femei, având fii credincioşi, nu întru 
ocară de curvie, sau neascultători" (Vers. 6). Dară 
oare de ce pune la mijloc pe un astfeliu de episcop? 
Voind a închide gura ereticilor cari defăimau căsăto- 
riea, şi ca să arate că făptui acesta nu este pângărit 
sau spurcat, ci încă este atât de cinstit, în cât că poate 
cineva să se ridice chiar şi pe tronul sfânt fiind căsă¬ 
torit, — în acelaşi timp biciuieşte şi pe cei desfrânaţi, şî 
nu permite ca să se încredinţeze cuiva o astfeliu de 
stăpânie cu a doua căsătorie. Căci cel ce nu mai păs¬ 
trează nici-o dragoste pentru memoria femeii celei dintâi, 
cum ar putea fi un sprijinitoriu bun? Ce acuzaţiuninu 
vor suferi? Voi ştiţi foarte bine, că de şi după legi nu 
este împiedecată căsăloriea a doua, totuşi multe po¬ 
noase are faptul acesta în sine. De aceia apostolul pune 
faptul acesta înaintea tuturor, căci el voieşte ca sa nu 
se dea celor stăpâniţi nici un motiv de hulă contra stă- 
pânitoriului. „De este cineva fără de prihană" zice, 
adică dacă vieaţa lui este slobodă de ori-ce hulă sau 
ponos, dacă nimeni nu are a’i arunca vr-o hulă pentru 
vieaţa sa. Căci ascultă ce spune Christos: „Că dacă 
lumina care este întru tine este întuneric, ^ice, 
dar întunericul cu cât mai mult" (Math. 6, 23)? 

„Având fii credincioşi, zice, nu întru ocară 
de curvie, sau neascultători", să.ne gândim bine 
cum el are multă îngrijire şi pentru copii. Că dacă ci¬ 
neva nu poate fi bun dasca! copiilor sei, cum ar putea 

fi al altora? Dacă pre cei ce îi avea cu sine de la în¬ 
ceput şi îi hrăniâ, şi asupra cărora avea putere atât 
după legi cât şi după natură, şi nu i-a putut pune în 
regulă, cum va putea folosi pe cei din afară de dânsul ? 
Dacă nu ar fi la mijloc trândăviea tatălui, de sigur ca 
n-ar trece cu vederea pe copiii sei, ca să devină rei, 
asupra cărora de la început el avea stăpânire şi putere. 
Nu este cu putinţă ca un copil crescut de la început 
cu multă îngrijire, să devină rău, căci rălele nu sunt 
de la natură. Dacă însă cele ale copiilor se pun pe al 
doilea plan, iară el se ocupă cu strângerea banilor, şi 
nu tot aceiaşi îngrijire o are şi pentru copii, atunci este 
nevrednic de episcopie. Căci dacă acolo unde natura l-a 
silit el este atât de negligent, sau atât de fără minte, 
ca să se îngrijască mai mult de bani de cât de copii, 
cum s’ar putea ridică pe tron şi să i se încredinţeze o 
astfeliu de stăpânie? Dacă el n-a putut poate, atunci 
i se poate aduce o mare învinovăţire pentru trândăviea 
lui, iară dacă nu s’a silit, de sigur că mare ’i este hula 
neîngrijirei sale. 

Deci, cel ce nu se îngrijaşte de fiii sei, cum se va 
îngriji de cei străini? Şi n-a spus simplu ca să nu fie 
desfrânat, ci nici chiar bănuială să nu aibă, nici să aibă 
vr-o idee rea lumea de el. „Că se cuvine episcopu¬ 
lui să fie fără de prihană, ca un iconom al lui 
Dumnezeu, nesemeţ, nemânios, neocărâtoriu, ne¬ 
grabnic a bate“ (Vers. 7). Că cel ce stăpâneşte pe 
cele dinafară, fiindcă stăpâneşte cu legea şi cu sila, cum 
s’ar zice, de sigur că nu în toate împrejurările este 
părtaş cu părerea celor stăpâniţi, în timp ce acel ce stă¬ 
pâneşte pe oameni cu bună voea lor, şi tot cu bună 
voea lor supunându-se lui, mulţămită stăpâniei sale, 
dacă va face lucrul aşa, ca el să se pară că totul face 
numai după părerea sa, şi nimănui să nu dea samă de 
ce a făcut, va face ca stăpâniea lui să fie mai mult ti¬ 
ranică de cât populară. „Se cuvine, zice, să fie fără 
de prihană, ca un iconom al lui Dumnezeu, ne- 
Semeţ, nemânios“. Căci cum va putea sfătui pe alţii 
a se stăpâni de aceste patimi, dacă pe dânsul nu se 
poate stăpâni? Stăpânirea face neplăcut şi greoiu chiar 
şi pe cel mai blând dintre oameni, punându-1 în mii de 
mânii chiar fără de voea lui, şi dacă nu se va gândi 

bine mai dinainte, de si^ur că va deveni de nesuferit 
şi va pierde sau va strica multe din ale stăpâniei. 

„Neoeărâtoriu, negrabnic a bate Aici spune 
de cel batjocoritoriu. A îndemna sau a certa, de sigur 
că ori-cine trebuie a o face, nu însă a batjocori; căci 
ce silă este a batjocori? Spune-mi. Trebuia a’l înspăi¬ 
mântă cu gheena, a’l înfricoşa, a’l mustră. Cel batjoco¬ 
rit devine încă mai îndrăzneţ, şi mai mult dispreţuieşte 
pe batjoceritoriu. Nimic nu poate face pe cinevâ mai 
de dispreţuit, ca batjocora, care necinsteşte mai cu samă 
pe batjocoritoriu, şi nu-I lasă de a fi respectat, dupre 
cum trebuie a fi. Cuvântul episcopului trebuie a fi în¬ 
cărcat de multa evlavie faţă de cei păcătoşi, a avea în 
sine pomenirea judecăţei viitoare, şi curat de ori-ce bat- 
jocoră. iară dacă ar fi poate de cei ce împiedecă cele 
ce trebuie a se face, el e datoriu de a se atinge de fapt 
cu toată autoritatea. „Negrabnic a bate 11 , zice. Das¬ 
călul este doftor al sufletelor; însă doflorul nu bate pe 
nimeni, ba încă pe cel bătut şi rănit îl îngrijaşte şi-l 
vindecă. 

„Nea gonişi tor iu de dobândă urîtă, zice, ci 
iubitoriu de străini, iubitoriu de bine, întreg la 
minte, drept, cuvios, înfrânat, ţiindu-se de cu¬ 
vântul cel credincios al învăţăturei 14 (Vers. 8. 9). 
Ai văzut câtă exactitate a cerut el în fapta bună? 
„Neagonisitoriu de dobândă urîtă ^ zice, arătând 
prin aceasta marele dispreţ ce trebuie a ave.â pentru 
averi. „Iubitoriu de străini, iubitoriu de bine, 
întreg la minte, drept, cuvios 14 , adecă toate ale lui 
făcându-le pentru folosul altora. „înfrânat 11 . Aici el nu 
spune de cel ce posteşte, ci de cel ce stăpâneşte pati- 
mele, limba, manile şi ochii cei neînfrânaţi, căci aceasta 
este înfrânare, adecă a nu fi atras spre nici-o patimă. 
„Tinându-se de cuvântul cel credincios al învă- 
tăturei “. Prin expresiunea „Credincios 11 de aici, el 
spune «adevărat», sau cel predat prin credinţă, care nu 
are nevoie de raţionamente omeneşti, nici de întrebări, 
şi respunsuri. „Ţinându-se“ adecă îngrijindu-se, fă¬ 
când acest lucru. Şi ce va să fie, dacă cineva este fără 
experienţă în cuvintele celor deafară (profani)? De aceea 
a şi zis el: „De cuvântul cel credincios al învă- 




OMIUA II 


297 


ţăturei, ca puternic să fie, şi a îndemnă cu învă¬ 
ţătura ceâ sănătoasă, şi pre cei ce grăiesc îm¬ 
potrivă a-i certa (Vers. 9). Astfeliu că nu este 
nevoie de vorbe pompoase, ci ieşite din minte sănă¬ 
toasă, şi din experienţa din sfintele scripturi, şi din 
puterea cugetărilor. Nu vezi pe Pavel îndreptând lumea 
întreagă, şi tăcând mai mari lucruri de cât Platon, şi 
de cât toţi ceilalţi? «Prin semne şi minuni» zici tu. Nu 
numai prin semne, căci dacă vei ceti Faptele Aposto¬ 
lilor, vei vedea că în multe împrejurări îl vei găsi 
stăpânind auditoriul şi prin învăţătură mai înainte de 
semne şi minuni, adecă făcând într’una uz de învăţătură. 

„Drept “ zice, aşa că acesta este om, adecă cel 
drept. „Ca puternic să fie şi a îndemnă cu învă¬ 
ţătura ceă sănătoasă “, adecă spre apărarea celor 
de pe lângă dânsul, spre resturnarea duşmanilor. „Şi 
pre cei ce grăiesc împotrivă a-i certă “, căci dacă 
aceasta lipseşte, totul se restoarnă pe dos. Cel ce nu 
ştie a se luptă cu duşmanii, şi a robi ori-ce cuget ascul- 
tărei lui Christos, cum şi a curaţi raţionamentele cuiva; 
cel ce nu ştie ceeace trebuie a şti, ca să poată împrăştieâ 
credinţa şi învăţătura ceâ adevărată, departe să stea 
de tronul’ episcopal. Toate celelalte le-ar putea găsi 
cineva şi printre cei stăpâniţi, ca de pildă: fără de 
prihană, având fii supuşi, primitoriu de străini, drept, 
cuvios, — dară ceea ce caracteriza mai eu samă pe dascal, 
aceasta este de a putea să înveţe pe cineva cuvântul 
adevărului, pentru care astăzi nu este nici-o îngrijire '). 

„Că sunt mulţi nesupuşi, grăitori îndeşert, 
şi amăgitori, mai cu samă cei dintru tăierea 
împrejur, cărora trebuie a le astupă gura“. (Vers. 
10—11). Ai văzut cum sunt aceştiia? Dânşii nu voiesc 
a fi stăpâniţi, ci a stăpâni, căci aceasta lasă a se înţe¬ 
lege. Când tu nu poţi convinge pe uniia ca aceştiia, apoi 
nici să le poronceşti, ci închide-le gura, spre folosul 
altora. Deci, care este folosul, dacă dânşii sunt nesupuşi? 


*) Nolă. Iată că acuzaţi unite ce dese-ori se aduc şi astăzi 
clerului, că nu propoveduieşte cuvântul adevărului, se aduceau 
şi pe timpul Sf. Chrisostom. De sigur că Sf. Chrisostom dorea ca 
foţi fără oxcepţiuno să poată predica, însă aceasta a fost şi este 
imposibil. 

Şi de ce mai trebuie ale închide gura ? „Cari răzvrătesc, 
zice, toate casele, învăţând cele ce nu se cade, 
pentru dobânda cea urîtă 44 . Dacă el a primit rolul 
învăţătoriului, însă nu este destoinic de a se luptă cu 
aceia, şi nici de a le închide gura, va deveni cauza 
vătămâreicelor pierduţi. Cădacă cineva sfătuieşte zicând: 

„Nu cerca să fii judecătoriu, ca nu cumva să 
nu poţi ridică nedreptatea 4 * (Sirah 7, 6), apoi cu 
atât mai mult ar putea zice-. «Nu cerea să fii dascal, 
de cumva eşti departe de această demnitate, ci chiar 
tras cu sila, tu să fugi». Ai văzut cum pretutindeni iubirea 
de întâetate, dobânda ceâ urîtă, şi nesupunerea sunt 
cauza tuturor acestor răle? „învăţând, zice, cele ce 
nu se cade, pentru dobânda ceâ urîtă 44, 

') Nimic nu este, care să nu fie vătămat de aceste 
patimi, ci precum vânturile cele sălbatece când cad pe 
marea liniştită, o rescolesc până la fund, în cât că şi 
năsipul îl amestecă cu valurile, tot aşa şi aceste patimi, 
intrând în sufletul omului, toate le restoarnă pe dos, şi 
betejesc agerimea minţei, — şi mai cu samă maniea sau 
nebuniea după slavă. A dispreţul banii este uşor pentru 
cel ce voieşte, dară a dispreţul cinstea, celor mulţi se 
cere mult năcaz, multă filosohe, un suflet îngeresc, care 
să se atingă chiar de însăşi porţile ceriului. Nici-o pa¬ 
timă nu este atât de tiranică ca aceasta, care să stăpâ- 
niască preste tot locul,—poate că mai mult, sau mai 
puţin — însă preste tot locul. 

Deci, cum am putea oare ca să o biruim, dacă nu 
cu totul, cel puţin dintr’o parte? Dacă căutăm spre ceriu, 
dacă avem pe Dumnezeu înaintea ochilor, dacă avem 
o mai mare idee de cele cereşti, de cât de cele pămân¬ 
teşti. Gândeşte-te singur; când tu doreşti slavă, şi după ce 
te-ai bucurat de ea, vezi-i sfârşitul, şi nu vei află nimic. 
Gândeşte-te câtă pagubă pricinuieşte acest păcat, de câte 
bunuri lipseşte pe cineva, căci ostenelele şi primejdiile 
le va suferi, in timp ce de roduri şi de premii va fl 
lipsit. Gândeşte-te că cei mai mulţi sunt răi, şi deci 
dispreţueşte slava lor. Gândeşte-te ce este fie-care în 


') Partea morală. Nu trebuie a dori slava oamenilor, si că 
cel ce este cucerit de această dragoste, cade din slava lui Dum¬ 
nezeu, şi esle mai rob de cât foţi robii. (Veron). 

parte, şi vei vedea că faptul acesta este încărcat de 
ridicol, vei vedea că este mai mult necinste de cât slava, 
iară după toate acestea ridică-ţi cugetul la priveliştea 
cea de sus. Când făcând vr’un bine te gândeşti poate 
că trebuie a arătă aceasta şi oamenilor, şi cauţi privitori ai 
lucrului şi ai năcazului, închipui-ţi că Dumnezeu vede. 
şi atunci ţi se va stinge toată pofta. Ridică-te de la 
pământ spre priveliştea cea din ceriuri. Oamenii chiar 
dacă laudă pentru moment, totuşi mai pe urmă hulesc, 
invidiează şi ceartă, în timp ce cu Dumnezeu nu se 
petrec lucrurile aşa, ci el se bucură lăudând succesele 
noastre. 

Ai vorbit poate bine, şi te-ai bucurat de aplauze? 
Şi care ’ţi este. folosul ? De cumva s’au folosit cei ce au 
aplaudat, de cumva s’au prefăcut şi au devenit mai buni, 
depărtându-se de rălele de dinainte, cu adevărat că 
trebuie a te bucura, însă nu penlru laudele şi aplauzele 
ce ai căpătat, ci pentru prefacerea cea minunată şi plă¬ 
cută. Iară dacă dânşii îşi petrec timpul aplaudând, fă¬ 
când vuet şi lăudând într’una, iară din aceste aplauze 
nu sept nici un folos, trebuie mai mult a te mâhni, căci 
acestea sunt spre judecata şi osânda lor. 

Poate că te bucuri de slavă pentru evlaviea ce o 
ai? Dacă cu adevărat eşti evlavios şi nu ştii în sine-ţi 
nimic rău, trebuie a te bucură, nu pentru că lumea te 
crede aşa, ci pentru că eşti evlavios; iară dacă poate 
nu eşti evlavios, şi totuşi pofteşti slava celor mulţi, gân- 
deşte-te că nu aceştiia ne vor judecă pre noi în acea 
zi, ci acel ce cunoaşte cu exactitate cele ascunse. Iară 
dacă tu ştii păcatele tale, şi totuşi eşti crezut de toţi ca 
curat, apoi pentru aceasta nu numai că nu trebuie a 
te bucură, ci încă a te întristâ şi a suspină cu amar. 
gândindu-te într’una la acea zi, când toate se vor des¬ 
coperi, când cele ascunse ale întunericului se vor da 
la lumină. 

Poate că te bucuri de cinste ? Respinge-o, ştiind 
bine că aceasta te face datornic. Nimeni nu ’ţi dă cinste? 
Pentru aceasta încă trebuie a te bucură, căci Dumnezeu 
nu ’ţi va pune înainte şi acest păcat pe lângă celelalte, 
că re-ai bucurat de cinste. Sau poate nu vezi, că Dum¬ 
nezeu pe lângă celelalte binefaceri, şi aceasta o spune 
prin Prorocul: „Şi am luat din fiii voştri, cari să 
fie Proroci, şi din tinerii voştri spre sfinţenie 11 . 

(Amos 2, 11)? Măcar cu atâta te vei folosi, că nu vei fi 
respunzătoriu de mai mare pedeapsă. Că cel ce nu este 
cinstit în vieaţa aceasta, ba este încă dispreţuit, şi nu 
se bucură nici de o consideraţie, ba încă este şi batjo¬ 
corit, dacă nu altceva, cel puţin cu aceasta se va folosi, 
adecă că nu va fi respunzătoriu pentru că a fost cinstit 
de cei deopotrivă cu el. Dară apoi şi altele multe câş¬ 
tigă: se umileşte, nu cugetă nici odată lucruri mari de 
dânsul, ba nici nu voieşte, şi mai mult încă este cu 
băgare de samă la sine însuşi. Cel ce se bucură de 
multă cinste, pe lângă multele datorii ce le are, cade şi 
în uşurinţă, şi în slavă deşartă, şi la urmă devine robul 
oamenilor, după care stăpâniea aceasta sporindu-se tot 
mai mult, este silit a face multe, pe cş,re poate nu le 
voieşte. 

Deci, iubiţilor, ştiind că este mult mai bine pentru 
noi de a nu umbla după slavă şi cinste, nici să le 
căutăm, ci chiar dacă ni se dau, să le respingem, să le 
aruncăm de la noi, şi să înăbuşim pofta aceasta. Acestea 
sunt spuse atât cătră stăpânitori, cât şi cătră cei stă¬ 
pâniţi. Tot sufletul care pofteşte cinste şi slavă, nu va 
vedea împărăţiea cerurilor. Nu este acesta cuvântul meu, 
şi nici că le grăiesc de la mine aceste vorbe, ci ale 
Sfântului Duh. Nu o vor vedea, zic, chiar fapte bune 
de ar avea uniia ca aceştiia. „îşi vor luâ, zice, plata 
lor“. (Math. 6, 5). Deci cel ce îşi ia plata sa, cum va 
vedea împărăţiea cerurilor? Eu nu împiedec pe cineva 
de a umblă după slavă, însă voiesc a căută slava cea 
adevărată de la Dumnezeu. „A Căruia laudă, zice, 
nu este de la oameni, ci de la Dumnezeu“. (Rom. 
2, 29). Să fim evlavioşi în ascuns, iară nu umflaţi de 
trufie multă, de minciună şi ipocrizie. Să aruncăm de 
la noi pielea oii cu care suntem îmbrăcaţi, şi mai cu 
samă să devenim oi. 

Nimic nu este mai vrednic de dispreţuit, ca slava 
de la oameni. Căci spune-mi te rog: dacă ai vedea o 
droae de copii mici, copii de ţâţă zic, oare ai pofti slava 
lor? Tot aşâ te găseşti şi faţă de toţi oamenii, fiind 
vorba de slavă. De aceia se şi numeşte faptul acesta 
chenodoxie, sau slavă deşartă. Nu vezi măştile pe care 
le pun cei de pe scena theatrului? Nu vezi cum unele 
sunt frumoase, altele strălucite şi fabricate cu cea mai 
de pe urmă exactitate a frumuseţei ? Poţi să’mi arăţi o 

astfeliu de faţă în realitate? De loc. Oare te-ai îndră¬ 
gostit de ele? Nu, de sigur. Şi de ce? Pentru că sunt 
seci şi lipsite de valoarea întrânsecă; imitează frumu- 
seţa, dară nu este înseşi frumuseţa. 

Tot aşă şi slava este seacă, imitează slava, dară 
nu este înseşi slava. Aceea remâne slavă, care este na¬ 
turală, care este întrânsecă, iară aceasta dinafarnică de 
multeori ascunde sluţeniea cea mai greţoasă; o ascunde 
înaintea oamenilor şi numai până seara, iară după ce 
theatrul se sfârşaşte, şi măştile se scot, flecare se vede, 
precum este în fiinţă. 

Deci, să nu întrebuinţăm adevărul, întocmai ca pe 
scenă, şi în mod falş. Căci spune-mi: ce bine poate fi 
ca cineva să fie privit cu admiraţiune de cei mulţi ? 
Aceasta este chenodoxie, sau slavă deşartă, şi nimic 
alta, fiindcă după ce te duci în casă şi remâi singur, 
totul s’a împrăştiat. Te-ai dus în piaţă, şi ai atras asu- 
pră-ţi privirile tuturor celor de faţă? Şi ce poate fl mai 
mult? Nimic, totul s’a stins şi s’a împrăştieat ca fumul. 
Deci, astfeliu vedem noi pe cele ce nu fiinţează? Dară 
câtă prostie, şi câtă dobitocie nu este aici! Numai spre 
un lucru să avem privirea aţintită, aceia adecă cum să 
facem ca Dumnezeu să ne laude. 

Dacă avem în vedere aceasta, nici-odată nu vom 
căută laudele oamenilor, ci chiar de le-am avea, le vom 
dispreţul, le vom respinge, ne vom bate joc de ele; ca 
şi cum iubind aurul, am luă în schimb ţerină, aşă ne 
vom găsi în faţa lor. Cutare nu te laudă; cu nimic nu 
te-a folosit, dară chiar de te-ar grăi de rău, cu nimic 
nu te va vătăma. Fiind vorba de Dumnezeu însă, amân¬ 
două acestea au în sine oarecare câştig şi pagubă, — 
în timp ce cele de la oameni toate sunt deşarte. Şi prin 
aceasta noi ne egalăm cu Dumnezeu, căci nici el nu are 
nevoie de slava de la oameni. „Slavă de la oameni 
nu iau“. (Ioan 5, 41) zice. Puţin lucru este acesta? Spu¬ 
ne-mi. Când tu nu voieşti a dispreţul slava, zi în sine-ţi 
că «mă fac egal cu Dumnezeu dispreţuind slava», şi de 
’ndată o vei dispreţul. Căci nu este omul rob slavei, de 
nu cumva poate este rob al tuturor, şi mai rob de cât 
toţi robii. Nu poroncim noi lucruri de acestea robilor 
noştri, dupre cum slava deşartă poronceşte celor cuce¬ 
riţi de dânsa, lucruri de acestea, zic, uricioase, şi în¬ 
cărcate de necinste, şi de a le grăi, cum şi de a le face. 

Ba chiar dacă vede pe cineva supus şi ascultăloriu, 
atunci încă mai mult intinde şi ea poroncile. 

Să fugim, vă rog, de robiea aceasta. Cum am putea 
fugi ? Daca vom fîiosofâ asupra celor de aici, dacă ne 
convingem că cele prezente sunt vis şi umbra, şi nimic 
alta, atunci cu uşurinţă vom încunjurâ o asemenea slavă, 
şi după aceia nu vom putea fi cuceriţi nici de cele mici, 
şi nici de cele mari. Iară dacă nu dispreţuim pe cele 
mici, cu uşurinţă vom cădea şi în cele mari. De departe 
deci, să astupăm izvoarele acestui păcat, care sunt: lipsa 
de minte şi lipsa de umilinţă, pe care să ne silim a le 
câştigă. Şi când noi vom avea o cugetare înaltă, vom 
putea dispreţul şi cinstea de la cei mulţi, în acelaşi timp 
ne vom ridică cu mintea la ceriu, şi ne vom învrednici 
de bunurile de acolo. Cărora fie ca cu toţii să ne în¬ 
vrednicim prin Christos Iisus Domnul nostru, căruia 
împreună cu Tatăl şi cu Sf. Duh se cade slava, stăpâ¬ 
nirea şi cinstea, acum şi pururea, şi în vecii vecilor. Amin. 

„Zis-a oare-care dintre dânşii proroc al lor: 
Critenii tot-deauna mincinoşi, hiare răle, pântece 
leneşe. Mărturiea aceasta adevărată este. Pen¬ 
tru care pricină ceartă-i pre dânşii aspru, ca 
să fie sănătoşi în credinţă, neluând aminte la 
basmele ebreeşti, şi la poroncile oamenilor care 
se întorc de lâ adevăr \ (Cap. 1, 12—14). 

- Multe întrebări se pot face aici. Mai întăi cine 
anume a grăit; al doilea de ce oare Pavel a făcut uz 
de această zicere cu ocazia de faţă şi pe socoteala Cri- 
tenilor, şi al treilea că a pus înainte această mărturie, 
nefiind nici dreaptă măcar. Deci, haide să mai adaogem 
şi altele, şi astfeliu să putem da deslegarea principală. 
Căci când Pavel discută cu Atheneii, printre cele vor¬ 
bite li-a zis: „Necunoscutului Dumnezeu" şi iarăşi 
„Că întru dânsul viem, şi ne mişcăm, şi suntem, 

precum şi oare-carii din poeţii voştri au zis“ 
(Fapt. 16, 23. 23). Cine este cel ce a zis acestea, şi când 
anume ? Iată ce este necesar a o spune vouă. Chestiu¬ 
nea stă aşa: Critenii au la dânşii mormântul lui Zevs, 
sau Jupiter, pe care sta această inscripţie: «Aici se odih¬ 
neşte Zân, pe care îl numesc Zevs, sau Jupiter». Poetul 
(Epimenide) însă zice: «Că şi mormânt, o! împărate, 
ţi-au făcut ţie Critenii, tu însă nu mori, căci eşti pururea». 

Deci, dacă mărturiea aceasta este adevărată, pri¬ 
veşte câtă primejdie. Dacă prorocul a spus adevărul, 
că dânşii au minţit când au zis că Zevs a murit, dupre 
cum spune apostolul, mare este primejdiea. Luaţi sama, 
iubiţilor, cu cea mai mare atenţiune. Prorocul a spus 
că Critenii minţesc spunând că Zevs a murit, iară măr¬ 
turiea lui a adeverit-o apostolul. «Prin urmare, zici tu, 
dupre apostol Zevs este nemuritoriu, zicând: „Mărtu- 
riea aceasta este adevărată 11 . Deci ce este aici, şi 
cum se poate deslegâ enigma? Apostolul n-a spus 
aceasta, ci mărturiea a luat-o la întâmplare şi fără 
vre-o falşitate faţă de năravul lor de a minţi. Că de ce 
el n-a adaos: «Că şi mormânt, o! împărate, ţi-au făcut 
ţie Critenii»? Nu Pa vel însă le-a spus vorbele acestea, ci 
cum că bine a zis cutare, că Critenii sunt mincinoşi. Deci, 
de unde ne putem noi întări în convingere că Zevs nu 
este Dumnezeu? Este cu putinţă de sigur de a află aceasta 
şi de aiurea, căci nu trebuie de a aduce mărturii de la 
Criteni pentru a dovedi. Dealtmintrelea apostolul nu a 
spus că dânşii minţesc în aceasta, de şi poate că şi aici 
minţau, de vreme ce credeau şi pe alţii de dumnezei, 
şi de aceia a şi zis că Critenii sunt mincinoşi. Ceia ce 
se întreabă însă este, că de ce apostolul aduce mărtu¬ 
rii de la Elini ? Pentru că mai ales cu aceştiia îi putem 
ruşina pre dânşii, când scoatem acuzaţiunele de la dânşii 
chiar, când tocmai pre cei crezuţi de dânşii minunaţi, 
ii punem înainte ca acuzatori ai lor. 

De aceia şi cu altă ocazie face uz de aceasta zi¬ 
când: „Necunoscutului Dumnezeu 11 . Căci Athenie- 
nii—fiindcă nu de la început primise pe toţi zeii,.ci în tim¬ 
puri, ca de pildă pe zeii Ipervoreilor'), pe zeii lui Pan 2 ), 
pe zeii cei mici, ca misteriile cele mari, sau cele mici,— 


! ) Notă. Popoare de la Nord, sau de la Polul Nordic. 

2 ) Notă. Zeul păstorilor, flu al lui Mercur şi al Penelopei. 

gândindu-se că poate pe lângă aceste zeităţi mai este 
şi alt Dumnezeu, necunoscut de dânşii, apoi ca şi aceia să 
fie consfinţiţi şi bine primiţi, scrieau pe templu: „Necu¬ 
noscutului Dumnezeu 14 , arătând pare-că prin aceste 
cuvinte, că este ridicat templul şi în cinstea altui zeu 
necunoscut lor. Deci, li-a zis lor «că pre carele necu- 
noscându-1 voi îl cinstiţi, pre acesta fi vestesc vouă». 
Insă expresiunea „că al lui neam suntem 14 este zisă 
pentru Zevs. «Pline sunt uliţele, pline incă şi mările de 
Zevs», după care imedieat adaoge: „Că al lui neam 
suntem 11 . Dară aceste expresiuni sunt ale lui Arat.') 

Deci, cum cele spuse pentru Zevs Pavel le-a atri¬ 
buit Dumnezeului tuturor? Nu cele spuse pentru Zevs 
le-a atribuit iui Dumnezeu, ci cele cuvenite lui Dum¬ 
nezeu, iară nici de cum cele ce principalmente ale 
lui Zevs sunt atribuite lui Dumnezeu, fiindcă chiar nu¬ 
mele Dumnezeu (0s6?) este numai al seu, şi pe nedreptul 
se dă şi idolilor. Dară de unde trebuia sa li vorbească 
lor? De la Proroci? De sigur insă că n-ar fi crezut, 
fiindcă şi Iudeilor nu le grăieşte nimic din evanghelie, 
ci de la Proroci. De aceia şi zice el: „FâCUtu-m-am 
Iudeilor ca un Iudeu,... celor fără de lege, ca un 
fără de lege, celor de sub lege, ca un supus 
legei“ (I. Cor. 9, 20. 21). Aceasta şi Dumnezeu o face, 
ca de pildă pe Magi, pe cari nu prin îngeri ’i-a atras, 
nici prin Proroci, nici prin apostoli sau evanghelişti, ci 
prin stea, fiindcă cu acest meşteşug se îndeletniciau, şi 
deci prin aceasta i-a atras. Şi iarăşi fiind vorba de boi 
pentru purtarea sicriului Domnului, că «dacă vor merge 
pe această cale, va fi mâna lui Dumnezeu preste dânşii», 
dupre cum au spus vrăjitorii şi descântătorii 2 ). Aşa dară 
spun adevărul vrăjitorii? Să nu fie! ci îi cearta pe Iu¬ 
dei şi-i biciueşte tocmai cu de ale celor dintre dânşii. 
Şi iarăşi cele petrecute cu ceea ce avea duh pitonicesc. 
De ce oare a închis gura demonului, grăind cătră Pavel 
şi zicând: „aceşti oameni robii lui Dumnezeu ce- 


') Notă. Un poet din Cilieiea, care a scris pe la anul 270, a. 
Chr. poema astronomică, ce se păstrează în 2 cărţi, din care una 
întitulată tpatvojisva iară cealaltă Atoa-^stat. (A se vedea Lexicon 
loanide, tom. 2, dicţionar de nume proprii, pag. 49). 

2 ) Notă. A se vedea Cap. 6, din cartea I a împăraţilor 

lui de sus sunt, cari vestesc vouă calea mântu¬ 
ire^ (Fapt. 16, 17)? De ce oare şi Christos împiedecă 
pe demoni de a grăi? Cu drept cuvânt o face, căci şi 
minunile se făceau mai ’nainte, şi nu mai eră acum 
acea stea ce a fost condus pe Magi, ci însuşi el pro- 
poveduiâ, şi demonii nu mă erau cinstiţi. Nu eră ido¬ 
lul care grăia, ca astfeliu să fie împiedecat. Chiar şi pe 
Balaam l-a lăsat să binecuvinteze, şi nu l-a împiedecat. 
Astfeliu dară el pretutindeni face pogorământ în ra¬ 
portul său cu omul. Şi de ce te minunezi? însuşi el 
lasă ca să se ridice credinţi răle şi nedemne despre 
dânsul, ca de pildă, că mai ’nainte eră trup, că a fost 
văzut de lume, drept care zice că: „Duh este Dumne¬ 
zeu" (Ioan 4, 24). 

Şi iaraşi îl vedem că se bucură de jertfe, ceia ce 
este străin de dânsul, şi grăieşte cuvinte de acelea care 
nu se potrivesc cu dânsul, şi multe altele de acestea. Că 
el nicăiri nu are în vedere demnitatea sa, ci pretutin¬ 
deni folosul nostru. Dacă tatăl nu are în vedere demni¬ 
tatea sa, ci se, alintă cu copiii în vorbe, şi numeşte mân¬ 
carea, şi bucatele, şi băutura nu cu numele lor Elenice, 
ci cu nişte cuvinte copilăreşti şi barbare, apoi cu atât 
mai mult Dumnezeu. Ba încă cu oare-care concesie iâ 
în derâdere zicând: „’şi-au schimbat păgânii dumne¬ 
zeii lor“ (Ierem. 2, 11), şi în fine pretutindeni cele din 
Sf. Scripturi sunt concesiuni, sau îngăduinţi, atât în cu¬ 
vinte, cât şi în fapte. „Pentru care pricină, zice, 
ceartă-i pre dânşii aspru, ca să fie sănătoşi în 
credinţă “ (Vers. 13). «De aceia, zice, ceartă-i, căci au 
obiceiuri urîte, şi desfrânate, şi în fine mii de răle au 
aceştiia. Când ii minţesc cu uşurinţă, când sunt vicleni, 
mâncăcioşi şi leneşi, trebuie ca cuvântul să’ţi fie aspru 
şi biciuitoriu, căci blândeţa nu-1 poate atrage pe unul 
ca acesta. „Ceartă-i “ zice. Aici el nu spune de cei 
străini, ci de cei de un neam şi de o credinţă. „Aspru“ 
adecă să-i faci rana cât de adâncă. Nu cu toţii trebuie 
a ne purtă la feliu, ci varieat şi în multe feluri, potri¬ 
vit cu împrejurările. Aici el nu sfătuieşte nicăiri, ci 
numai poronceşte, căci dupre cum pre cel de bun neam 
şi blând l-ai pierde înfruntându-1 şi lovindu-1, tot aşa 
şi când ai linguşi pe unul ce are nevoie de asprime, 
’l-ai conrupe, şi nu l-ai lăsă ca să se ridice. 

nu sunt precum se cred, vorbesc de peşte şi de toate 
celelalte de acest feliu, aşa că toate sunt spurcate. Dara 
apostolul n’a zis aşâ, însă ce? „Li s’a spurcat lor şi 
mintea şi ştiinţa (conştiinţa) “ zice, aşâ, că totul a 
a întors asupra lor. «Nimic nu este necurat, zice, ci 
dânşii sunt astfeliu, şi mintea şi conştiinţa lor. Dintre 
lucrurile din lume nimic nu este necurat —căci sunt 
lucrurile lui Dumnezeu —ci numai intenţiunea cea rea 
este necurată. 

„Mărturisesc ii că pre Dumnezeu îl ştiu, 
iară cu faptele îl tăgăduiesc, urîţi fiind şi ’ ne¬ 
supuşi, şi spre tot lucrul bun netrebnici “ (Vers. 
16). Aceasta este necurăţie, aceştia sunt necuraţi. „Iară 
tu grăieşte cele ce se cuvin învăţăturei cei să¬ 
nătoase ^ (Cap. 2, 1), adecă «să nu cumva să taci ceva 
din acestea. Chiar de nu ar primi, tu însă fă cele ce se 
cuvine a face, chiar dacă nu se conving; tu însă în¬ 
deamnă şi sfătueşte». Căci şi cei nebuni cred că nimic 
nu stă pe loc, dară acestea se petrec nu din cauza lu¬ 
crurilor văzute, ci din cauza, ochilor cari văd, fiindcă 
aflându-se nestatornici şi întunecaţi, cred că pământul 
se învârteşte cu dânşii, dară nu se învârteşte, ci stă 
nemişcat. Astfeliu că numai bănueala este patima lor, 
iară nu că ar fi vr-o patima în realitate. Tot aşâ şi în 
cazul de faţă; adecă, când sufletul este necurat, pe toate 
le crede necurate. Prin urmare nu în a observă cură- 
ţăniea stă adevărata curaţănie, ci .în a îndrăzni totul, 
căci cel curat dela natura pe toate le îndrăzneşte, iară 
cei necuraţi la nimic nu îndrăznesc. Aceasta se poarta 
spune şi lui Marcion. 

Ai văzut că dovada curăţăniei este în a se găsi 
cineva mai pre sus de ori-ce necurăţănie, şi că a nu 
se atinge de nimic este dovadă de necurăţănie? Tot 
aşâ se poate zice şi despre Dumnezeu: că aluat trup, 
aceasta este dovada curăţăniei, iară dacă temându-se 
nu ar fi luat, era dovada necurăţăniei. Cel ce nu mă¬ 
nâncă pe cele crezute ca necurate, acesta este necurat 
şi bolnav, pe când cel ce mănâncă nu este. 

Deci pe uniia ca aceştiia să nu-i numim curaţi, căci 
tocmai dânşii sunt necuraţi, în timp ce acel care pe 
toate le îndrăzneşte este curat. O astfeliu de băgare de 
samă trebuie a avea şi pentru cei necuraţi cu sufletul. 

Aceea este necurăţănie, pe când aceasta este curăţănie. 
Fiindcă şi cei ce au gura stricată, cred că bucatele ce 
li se dau spre mâncare sunt necurate, dară aceasta 
vine de la patima ce o au. Deci ce? Trebuie negreşit 
de a avea cea mai mare băgare de samă la natura 
celor curate şi necurate. 

! ) Deci, iubiţilor, ce este necurat? Păcatul, răutatea, 
lăcomiea, vicleniea. „Spălaţi-vă, zice, curăţiţi-vă, 
ştergeţi-vă răutăţile din sufletele voastre" (Isaia 
i, 16), şi iarăşi ,. Inimă curată zideşte întru mine 
Dumnezeule 11 (p s . 50, 12), şi iarăşi: „Ieşiţi din mij¬ 
locul lor şi vă osebiţi, zice, şi de necurăţenie să 
nu vă atingeţi" (Isaia 52, 11), fiindcă şi observările 
acelea erau simbole ale curăţăniei. „De mort, zice, să 
nu te atingi" (Num. 19, 16), căci aşa este păcatul: 
mort şi împuţit. «Leprosul, zice, este necurat». Dara şi 
păcatul este varieat şi de multe feluri. Cum că aceasta 
lasă^a se înţelege, este învederat din cele ce urmează. 
Dacă lepra este într’una şi preste tot trupul, acela este 
curat, iară dacă este numai pe o parte a trupului, acela 
este necurat. Ai văzut că vcrieaţiea şi prefacerea este 
necurăţiea? Şi iarăşi, cel ce sufere de gonorie (scur¬ 
gerea seminţei) este necurat. Dară tu gândeşte-te la cel 
bolnav de această boală cu sufletul, la cel ce aruncă semin¬ 
ţele sufletului. Cel netăiat împrejur iarăşi este necurat. 

Ai văzut cum acestea nu sunt aligorii, ci ţipi sau 
închipuiri? Cel ce lucrează Sâmbăta, adecă, cel ce nu 
este pentru tot-deauna consfinţit lui Dumnezeu, este 
bătut cu pietre, zice, este nimicit. Să vedem acum câte 
feluri de necurăţănii sunt. Femeia lehuză, zice, este 
necurată. Dară oare de ce? Spune-mi. Oare nu Dumnezeu 
a făcut sămânţa şi naşterea? Dece dară femeia lehuză 
este necurată, dacă nu cumva dă a se înţelege aici alt¬ 
ceva? Aşa dară ce este aici? Dumnezeu a sădit în om 
evlaviea, şi de aceia sufletul său a fost îndepărtat de 
curvie. Dacă ceea ce a născut este necurată, apoi cu 
atât mai mult ceea ce curveşte. Dacă cel ce se apro¬ 
pie de femeia sa nu este atât de curat, cu atât mai 


‘) Partea morală. Nimic alta nu este necurat, fără numai 
păcatul, lăcomiea, si cele la feliu, pe când cele părute ca necurate, 
numai cu numele sunt asâ, nu însă si în realitate. (Veron). 

mult cel ce se apropie de una străină. Dacă cel ce a 
luat parte la înmormântarea cuiva este necurat, zice, 
apoi cu atât mai mult este necurat cel ce a luat parte 
la omor şi răsboiu. Şi în fine ar putea găsi cineva 
multe feluri de necurăţănii, dacă ar voi să le adune pe 
toate, însă nu aceasta o căutăm noi acum, ci totul se 
rezumă la sufletul nostru. Fiindcă cele trupeşti sunt 
mai aproape de noi, de aceia şi apostolul de la acestea 
sfătueşte pe auditoriu, însă nu acum, căci nu trebuia a 
sta pe lângă tipuri, şi nici să stăruiască în umbre, ci 
să facă uz de adevăr, şi de acesta să se intereseze mai 
deaproape. 

„Necurat este păcatul, şi deci de dânsul să fugim. 

Că de te vei apropieâ de el, zice, te va muşcă* 
(Sirah. 21, 2). Nimic nu este mai necurat ca lăcomiea. 
Şi de unde se învederează aceasta? Din înse’şi împre¬ 
jurările ce o însoţesc. Căci ce nu spurcă? Manile, su¬ 
fletul, şi chiar casa în care sunt puse cele răpite. 

Nu numai curvariul este necurat,'ci şi alţii mulţi, 
şi prea curvariul. Necurat este şi acesta ca şi acela, nu 
atâta pentru împreunare — fiindcă tot pentru acest cu¬ 
vânt este necurat şi cel ce se împreună cu propriea sa 
femeie — ci pentru nedreptatea şi lăcomiea lui, căci a 
obijduit pe fratele său în cele trebuitoare. Ai văzut dară 
că răutatea este necurată? Cel ce avea două femei, nu 
eră necurat, şi chiar Da vid care avea mai multe femei 
nu eră necurat; dară când a avut pe una contra legei, 
a fost necurat. De ce oare? Fiindcă a nedreptăţit, 
fiindcă s’a lăcomii. Chiar şi curvarul nu pentru aceia 
este necurat, fiindcă s’a împreunat, ci pentru feliul cum 
el nedreptăţeşte pe femei. Dară şi bărbaţii se nedrep¬ 
tăţesc unii pe alţii având pe o femeie comună, şi răs¬ 
toarnă chiar şi legile naturei, fiindcă a unuia singur 
trebuia a fi acea femeie. „Bărbat şi femeie, zice, i-au 
făcut pre ii“, şi iarăşi; „şi vor fi doi un trup* 
(Facere 1, 27. 2, 24), adecă nu mai mulţi, ci „doi un 
trup*. Deci şi aici se vede nedreptatea, şi de aceia 
faptul este rău şi necurat. Mâniea iarăşi când trece 
peste hotarele sale, face necurat pe om, nu pentru 
mânie, ci pentru modul în care se produce. „Cel ce 
se mânie asupra fratelui său în deşert* (Matheiu 
5, 22) zice, vinovat va fi judecăţei, aşa că pretutindeni 

tot cel ce doreşte mai mult, este necurat, fiindcă aceasta 
se zămisleşte din lăcomie şi nesaţiu. 

Să privighem dară, vă rog, şi să devenim curaţi cu 
curăţeniea cea adevărată, ca astfeliu să ne învrednicim 
a vedea pre Dumnezeu, prin Christos Iisus Domnul nostru, 
căruia împreună cu Tatăl şi cu Sf. Duh, se cade slava, 
stăpânirea şi cinstea, acum şi pururea şi în vecii vecilor. 
Amin. 

„Bătrânii să fie treji, cucernici, întregi la 
minte, sănătoşi în credinţă, în dragoste şi în 
răbdare. Aşijderea şi bătrânele întru îmbrăcă¬ 
minte cu sfinţenie încuviinţate, neclevetitoare 
de rău, nerobite de vin mult, învăţătoare de 
bine, ca să înţelepţască pre cele tinere să’şi iu- 
biască pre bărbaţii sei. şi să’şi iubiască fiii. Să 
fie întru întreagă înţelepciune, curate, îngriji¬ 
toare de casele lor, bune, plecate bărbaţilor săi, 
ca să nu se huliască cuvântul lui Dumnezeu“ 
(Cap. 2, 2—5). 

Are şi băfrâneţa defectele sale, iară nu numai tine- 
reţa — mai mici poate de cât tinereţa, dară le are: trân- 
dăviea de pildă, lenea, uitarea, neagerimea, iuţimea în 
necaz. De aceia apostolul poroncindu-i luiTit, îi zice: „Bă¬ 
trânii Să fie treji “, căci sunt multe, dupre cum am 
spus, care fac casă nu fie cineva treaz în vârsta aceasta 
a bătrâneţei. Şi mai întâi aceia ce am spus, a se tâmpi 
cineva din toate părţile, şi cu greu a se ridică de jos, 
cum şi cu greu a se mişcă. Pentru aceia zice: „Cucer¬ 
nici, întregi la minte". prin zicerea „întregi la 
minte" de aici, el numeşte pre cei cu mintea în scaun, 
fiindcă expresiunea ow^poaim) însamnă în primul loc 
mântuirea minţei (o*?, yp-p/). Sunt şi la bătrâneţe 

oameni turbaţi de patimi, nebunatici în purtări, uniia 
din cauza vinului, iară alţii din cauza tristeţei, fiindcă 
bătrâneţa face pe om mic de suflet. „Sănătoşi în cre¬ 
dinţă, în dragoste şi în răbdare” zice. Şi bine a 
spus „în răbdare ", fiindcă mai ales aceasta se potri¬ 
veşte cu cei bătrâni. 

„Aşijderea şi,bătrânele întru îmbrăcăminte, 
cu sfinţenie încuviinţate ". Dară oare ce va să zică 
„cu sfinţenie încuviinţate" ? Adecă, că cucerniciea 
şi buna lor cuviinţă se arată chiar din feliul îmbrăcă¬ 
mintei lor. „Neclevetitoare, zice, nerobite de vin 
mult". Patima aceasta mai ales este a femeilor şi a 
bătrâneţei, căci li s’a răcit mult sângele din cauza 
vârstei, şi au poftă de vin. De aceia apostolul li dă 
povaţa pentru aceasta, voind a li tăia pofta din toate 
părţile, şi a fi departe de această bolă, cum şi a înde¬ 
părtă de la ele rîsul şi batjocora lumei. Este nevoie 
de vin, mai cu samă la vârsta aceasta, că este nepu¬ 
tincioasă, — insa nu de mult, dupre cum nici cele tinere 
să nu bea vin mult, nu tot pentru aceiaşi cauză, ci 
pentru că la vârsta lor pofta se aprinde mai cu putere. 

„învăţătoare de bine". Şi cu toate acestea le 
împiedeci pe femei de a învăţa; cum deci, li îngădui 
aici, pe când aiurea zici: «Iară femeii să înveţe nu 
dau voie» (1. Timoth. 2, 12)? Insă ascultă ce a adaos 
mai departe: „nici a-şistăpâni bărbatul". Bărba¬ 
tului încă de la început s’a permis de a învăţă şi pe 
bărbaţi, şi pe femei; femeii insă îi permite numai cu¬ 
vântul sfătuitorii! în casă, însă nicăiri nu-i îngăduie de 
a preşedâ, şi nici de a adresa vr-o cuvântare lungă. 
De aceia a adaos: „nici a-şi stăpâni bărbatul". 
„Ca să înţelepţască, zice, pre cele tinere". 

Ai văzut cum adună pe popor la un loc, şi cum 
pune pe cele tinere sub stăpânirea celor bătrâne? Ei 
nu vorbeşte aici despre fete, ci spune în mod simplu 
de vârsta lor. «Fiecare bătrână, zice, să povăţuiască 
pe cea tânără». „Să-şi iubească pre bărbaţii săi". 
Aceasta este capitalul tuturor bunurilor într’o casă, 
dupre cum zice: „In trei m’am împodobit: unirea 
fraţilor, prieteşugul vecinilor, bărbatul şi femeia 

cari se înţeleg bine unul cu al tub. (Sirah. 25,1.2). 
Când este iubire, nimic din cele neplăcute nu se va în¬ 
tâmpla. Căci cum ar fi cu putinţă ca capul fiind unit 
cu trupul, şi nici o desbinare fiind între dânsele, totuşi 
să nu se găsească în pace celelalte madulări? Când că- 
piteniile sunt în pace, cine ar putea desbinâ şi tulbură 
pacea? Precum iarăşi dacă acelea se găsesc rău între 
dânsele, nimic sănătos nu va putea fi în casă Deci 
nimic nu poate fi mai principal ca dragostea, căci ea 
este mai folositoare decât banii, decât nobleţă, decât 
stăpânia, şi decât toate celelalte. Şi n’a zis simplu: «să 
fie în pace», ci „să-şi iubească pre bărbaţii săi“. 
Când este dragoste, nimic din cele grele nu se poate 
introduce şi dintr’însa se nasc şi celelalte bunuri. 

„Să-şi iubească fiii “ zice. Dealtmintrelea ceace 
iubeşte rădăcina, cu atât mai mult va iubi şi roadele. 
„Să fie întru întreaga înţelepciune, curate îngri¬ 
jitoare de casele lor, bune . 14 Toate se nasc din dra¬ 
goste, căci şi îngrijitoare de casele lor, adică bune gos¬ 
podine, şi bune femei, devin în urma dragostei cătră 
bărbat. „Să fie plecate bărbaţilor săi, ca să nu 
se huliască cuvântul lui Dumnezeu “ precum şi 
aceea care dispreţuieşte pe bărbat, nici de casă nu se 
îngrijeşte. Dela dragoste se naşte şi întreaga înţelepciune, 
dela dragoste orice ceartă dispare. Chiar dacă bărbatul 
ar fi Elin, iute se va convinge, iară de va fi creştin, 
iute se va face mai bun. 

Ai văzut concesiunile lui Pa vel? Cel ce toate le-a 
făcut, ca să ne depărteze pre noi de cele pământeşti, 
acum multă îngrijire pune pentru cele ce aparţin unei 
case, căci când acestea sunt bine întocmite, şi cele du¬ 
hovniceşti vor merge bine; dealtmintrelea şi acelea se 
vor vatămâ. Căci femeia gospodină va fi şi cu întreagă 
înţelepciune, femeia gospodină va fi şi iconoamă. O ase¬ 
menea femeie nu se va ocupă nici cu dezmerdările, nici 
cu ieşirile deacasă, fără nici un rost, şi nici cu altceva, 
de acest feliu. „Ca nu cumva, zice, să se huliască 
cuvântul lui Dumnezeu 11 . Ai văzut că el mai’nainte 
de ori-ce se îngrijaştc de propoveduire, iară nu de lucruri 
lumeşti? Căci şi către Timotheiu scriind zicea: „Ca Să 
petrecem vieaţa lină si cu obihnă întru toată 

buna credinţă şi curăţie* (I. Timoth. 2, 2), iară aici 
„ca cuvântul lui .Dumnezeu să nu se huliască*. 
Că dacă se întâmplă ca o femeie credinc.iosă ce vieţu¬ 
ieşte cu uu necredincios să nu fie virtuoasă, hula de 
sigur că trece la Dumnezeu; iară dacă ea este cu bună 
cuviinţă şi înţeleaptă, propoveduirea' câştigă slavă dela 
dcânsa şi prin succesele ei. 

Audă femeile cari vieţuiesc cu bărbaţi rai şi ne¬ 
credincioşi; audă, zic, şi să se înveţe de a-i aduce la 
evsevie prin felul lor de a se purtă. Că chiar dacă nu 
vei câştigă altceva, şi nici nu vei putea atrage pe 
bărbat spre împărtăşirea dogmelor celor adevărate, cel 
puţin i-ai cusut gura, şi nu l-ai lăsat ca să huliască 
creştinismul, iară aceasta nu e puţin lucru, ci încă 
foarte mare, căci se slăveşte credinţa din purtarea 
voastră. 

„Pre cei tineri aşijderea îi îndeamnă să fie 
întru întreagă înţelepciune*^ (vers. 6 ). Priveşte 
cum el pretutindeni păstrează măsura cuvenită. Fiind 
vorba de femei şi de învăţătura lor, apoi partea cea 
mai mare a încredinţat-o femeilor, punând pe cele bă¬ 
trâne să privigheze pe cele tinere, pe când pe bărbaţi 
îi pune deadreptul sub ascultarea lui Tit, şi lui încredin¬ 
ţează totul. Că nimic nu poate fi aşa de greu şi obosi- 
toriu, ca a împiedică plăcerile cele absurde la o ase¬ 
menea vârstă. Nici dragostea de bani, nici pofta de 
slavă, şi nici altceva din acestea nu poate tulbură pe 
un tânăr la asemenea etate, ca dragostea trupurilor. 
Deaceea apostolul lăsând pe toate celelalte la-oparte, 
pune înainte sfătuirea cea mai principală. După aceia 
fiindcă nici de celelalte nu neglijează, priveşte ce 
spune: 

„Intru toate făcându-te pe tine pildă de 
fapte bune* (vers. 7). „înveţe, zice, cele bătrâne pe 
cele tinere, dară şi tu sfătuieşte pe cei tineri de a fi cu 
întreagă înţelepciune. Fii tu însu-ţi tuturor învăţătoriu 
obştesc şi exemplu de virtute strălucită în vieaţa ta, 
pusă înainte în mijlocul tuturor, ca o icoană prototip, 
având în sine toate cele bune, şi procurând exemple 
cu multă uşurinţă celor ce voiese a imită ceva din bu¬ 
nurile ce sunt în ea. „Intru învăţătură, zice, ne- 

stricare, cinste 1 ) cuvânt sănătos fără de prihană, 
ca cel protivnic să se ruşineze, neavând nimic 
a grăi de noi rău“ (vers. 8). 

Prin expresiunea „cel protivnic să se ruşineze“ 
el înţelege pe diavolul şi pe tot cel ce-i slujaşte lui. 
Când vieaţa este strălucită, şi cuvântul sănătos, când 
este blajin, blând, cumpătat, şi nu dă contrarilor nici un 
motiv de vorbă, mare şi negrăit este câştigul. Prin 
urmare trebuinţa învăţăturei este foarte mare, a învă- 
ţăturei nu cum s’ar întâmplă, ci a învăţăturei încercată 
necontrazisă, şi de nicăiri dând vre-o pricină de vorbă 
celor ce ar voi a o găsi. 

«Slugile să se plece stăpânilor săi, întru 
toate să fie bine plăcuţi “ (vers. 9). Ai văzut ceiace 
a voit să spună mai dinainte prin expresiunea: „Ca 
cel protivnic să se ruşineze, neavând nimic a 
grăi de noi de rău?“ Prin urmare este vrednic de 
hulă cel ce desparte pe femei de bărbaţi sub pretext 
de înfrânare, precum şi cel ce lipseşte pre slugile stă¬ 
pânilor tot şuti acest pretext. Acest cuvânt deci nu este 
fără prihană, şi dă multă pricină de vorba şi necre¬ 
dincioşilor, aşa că gurile tuturor sunt deschise asupra 
noastră. 

„Slugile, zice, să se plece stăpânilor săi, 
întru toate să fie bine plăcuţi, nerăspunzându-li 
împotrivă, neviclenindu-i; ci credinţă bună ară- 
tându-li întru toate, ca învăţătura Mântuitorului 
nostru Dumnezeu să o înfrumuseţeze întru toate“ 
(vers. 9. 10). Cu drept cuvânt dară zicea într’altă parte: 
„Cu bunăvoinţă slujindu-li ca Domnului, iară 
nu ca oamenilor 11 (Efeseni 6 , 7). Chiar dacă slujeşti 
stăpânului cu bunăvoinţă, totuşi pricina să aibă începutul 
din frica de Dumnezeu, — astfeliu că cel ce slujaşte cu 
o aşa frică de Dumnezeu, se va învrednici de mare 
plată. Că dacă sluga nu’şi stăpâneşte mâna, şi nici limba 


') Notă , In texlus receptus după expresiunea „ cinste “ nu mai 
urmează vorba nes tricăciune ca în ediţiea de Buzău, ci imediat 
se începe versul al 8-lea: , Cuvânt sănătos... 11 si tot asâ este şi 
în ediţiunea Sf. Clirisostom. Dealtmintrelea după cuvântul „ nestri - 
care “ dinainte, e de prisos ncstricăciune. 

cea neînfrânată, cum va admiră Elinul credinţa noastră? 
Dară dacă dânşii ar vedea pe sluga ta filosofând în 
Christos, şi arătând o mai mare înfrânare decât cei ai 
lor, cum şi cu o mai mare blândeţă şi bunăvoinţă, în 
tot feliul va admiră puterea propoveduirei. Căci Elinii 
nu judeca lucrurile din vorbe, ci din faptele vieţei. 

Fie, deci, ca şi femeile, şi slugile să ii serviască 
de dăscăli, prin puterea lor. Căci şi printre dânşii, ca 
şi pretutindeni aceasta se mărturiseşte, că neamul slu¬ 
gilor este obraznic, rău format, îndărătnic, nu îndeajuns 
de destoinic pentru fapta bună, nu pentru natura lor,— 
să nu fie!—ci pentru creşterea ce o au, şi pentru ne- 
îngrijirea stăpânilor lor. Fiindcă stăpânii pentru nimic 
alta nu se îngrijesc, de cât pentru slujba lor, dară încă 
de s’ar neglija şi modul contactului lor,—iară aceasta ar 
face-o tot pentru liniştea lor, ca adecă să nu li aducă 
vr-o nemulţămire, curvind sau furând, sau îmbătându- 
se,—de sigur că fiind lăsaţi fără nici o îngrijire, şi ne- 
având pe nimeni cari să li cenzureze purtarea lor, se 
vor scufundă chiar in adâncul răutăţilor. Căci chiar 
unde este de faţă tatăl, sau mama, pedagogul, sau eres- 
cătoriul (guvernorul), sau dascălul, şi alţii de aceeaşi 
vârstă, şi chiar înseşi slava libertâţei încunjoară pe 
cineva, sau şi altele multe, şi deabeâ pot copii de a fugi 
de contactul celor răi, — dară şi când toţi aeeştiia vor 
lipsi, şi dânşii (slugile) vor fi amestecate cu cei răi, 
trăind în linişte cu cine ar voi, nefiind nimeni care să 
se intereseze de dânşii, ce crezi că vor deveni unii ca 
aeeştiia? De aceia, e greu lucru de a se face slugă bună. 

Dealtmintrelea nu se bucură de învăţătura nici a 
celor de dinafară, şi nici de învăţătura noastră. Nu sunt 
în legătură cu bărbaţi liberi, serioşi şi cari pun multă 
îngrijire de cinstea lor. De aceia, zic, este greu, şi chiar 
ceva minunat, ca o slugă să fie vre odată folositoare. Când 
dară Elinii vor vedea că neamul acesta al slugilor, atât 
de obraznic şi nărăvit, având ca un frâu aşa zicând, 
puterea propoveduirei evangheliei, care îi face mai de 
respectat decât toţi ceilalţi, şi mai blânzi, apoi atunci 
chiar dacă stăpânii lor, zic, ar fi mai tâmpi de cât toţi 
oamenii, totuşi vor căpătă o mare ideie de credinţa 
noastră creştină. Este invederat apoi că şi frica pentru 
învierea şi judecata cea deapoi, cum şi frica de toate 
celelalte după moarte fîlosofate de noi, pătrunzând din- 

aiiite în sufletul lor, au avut puterea de a îndepărta 
răutatea, introducând în locu-i în sufletul lor frica de 
plăcerea rălelor. 

Aşa că nu în zădar apostolul face multă vorbă de 
aceasta pretutindeni; căci cu cât Elinii vor fi mai răi, 
cu atât mai mult va fi admirată puterea predicei. De- 
altfeliu şi pe doftor atunci îl admirăm, când pe cel des- 
nădăjduit de boală, şi care nu se bucură de nici un 
ajutoriu, şi nici măcar nu poate a se stăpâni de poftele 
cele urâte, ci se tăvăleşte întrânsele, îl îndreaptă şi-l 
însănătoşază. Şi apoi priveşte ce anume cere, şi care 
mai cu samă liniştesc pe stăpân: „Nerăspunzându-li 
împotrivă, neviclenindu-i“, adecă să arate multă 
bună voinţă la cele ce li se încredinţează, fiind buni 
cătră stăpâni, ascultând şi supundu-se poroncilor lor. 

J ) Să nu credeţi că eu am făcut vorbă de aceasta 
acum cum s-ar întâmplă; vorba mea este cătră slugi. 
Deci, iubitule, să nu te uiţi la aceia, că tu slujeşti oame¬ 
nilor, ci că slujeşti lui Dumnezeu, că tu împodobeşti 
şi cinsteşti predica evangheliei, iară aceasta o faci ascul¬ 
tând de stăpânul. Gândeşte-te că nu faci pentru gustul 
stăpânului, ci îndeplineşti poroncile lui Dumnezeu, şi 
suferi ori-ce cu plăcere. Ceia ce pururea spun, aceia o zic 
şi acum: că dacă noi ne îndeplinim cu sfinţenie cele 
duhovniceşti, vor urmă de sigur şi cele ale vieţei de 
faţă. Că pe un astfeliu de servitoriu, atât de bine-voi- 
toriu, atât de blajin, nu numai Dumnezeu îl laudă, şi-i 
va da cununa acea strălucită, ci înşuşi stăpânul seu, care 
de ar fi chiar fiară sălbatecă, sau peatră, sau crud şi 
neomenos, totuşi îl va lăudă, îi va admiră, şi-l va pro- 
timisi tuturor celorlalţi, şi ’l va pune înaintea tuturor, 
chiar Elin de ar fi acela. 

Şi cum că chiar Elinii stăpâni voiesc ca slugile să 
se poarte astfeliu, eu va voiu povesti un exemplu, dacă 
credeţi. losif. a fost vîndut mai marelui bucătarilor, şi 
deci eră de o altă credinţă, iară nu de cea egiptenească. 
Dară ce a făcut acela? Fiindcă a văzut că tânărul eră 
virtuos, n-a avut în vedere deosebirea credinţei lui, ci’l 
iubiâ şi ’l admiră, ba încă i-a încredinţat lui privi- 


>) Partea morală. Despre slugi, şi că nimic nu-i valămă spre 
virtute, dacă au aceasta în vedere, iară mărturie lămurită este 
virtuosul losif, cel aruncat în temniţă. (Veron). 



320 


OMILIA IV 


triste “ (Facere. 40, 7)? Şi nu numai din acestea, ci 
şi din cele ce au făcut aceia, noi putem să aflăm care 
este virtutea acestui bărbat. Căci dânşii ca slugi ale 
împăratului nu l-au dispreţuit, şi nici nu l-au respins 
pe când se găsau în mâhnire, ci încă i-au descoperit 
lui toate ale lor, ca unui frate adevărat. 

Acestea toate vi le-am spus, spre a vedea că omul 
virtuos de s’ar găsi chiar în robie, sau în temniţă, sau 
chiar în fundul pământului, nimic nu-1 va putea face 
ca să se abată de la fapta hună. Acestea le-am zis şi 
cătră slugi, că de ar avea stăpâni chiar fiare sălbatece, 
ca pe Egipteanul acela, sau cruzi ca acel temniceriu, 
îi va putea atrage în partea lor. Chiar Elini de ar fi 
aceia, sau ori-ce, iute îi va putea îmblânzi, fiindcă nici 
un mijloc nu poate fi mai potrivit, mai plăcut, şi mai 
încântătoriu ca blândeţa şi supunerea. Un astfeliu de 
om este îndemânatec ţa ori-ce. Astfeliu de oameni nu 
se ruşinează nici de robie, nici de sărăcie, şi nici de 
boală nu se împuţinează, căci unul ca acesta pe toate 
le stăpâneşte, şi virtutea lui pe toate le birueşte. 

Dară dacă faptul acesta are atâta putere între cei 
ce slujesc, cu cât mai mult încă între cei slobozi? 
Aceasta virtute deci să o avem şi cei robi, şi cei slo¬ 
bozi, şi femeile şi bărbaţii, căci numai aşâ vom fi plă¬ 
cuţi şi oamenilor şi lui Dumnezeu, şi nu numai oame¬ 
nilor celor virtuoşi? ci şi chiar celor răi, şi mai ales 
acelora, căci aceia mai cu samă îi cinstesc şi respectă. 
Dupre cum pre cei blânzi îi iubesc şi cinstesc mai 
cu seamă cei ce stăpânesc, tot aşâ şi desfrânaţii cinstesc, 
pe cei virtuoşi, cunoscând chiar dânşii din ce cinste au 
căzut. 

Deci, fiindcă astfeliu este rodul virtuţei, pe aceasta 
să o urmărim, pe aceasta să o îmbrăţoşăm. Dacă o 
avem aceasta, toate ni se par uşoare, nimic nu este 
greu. De am trece chiar prin foc şi prin apă, toate se 
dau îndărăt dinaintea virtuţei şi se trag la o parte, 
până chiar şi moartea. Să o râvnim dară, iubiţilor, 
ca astfeliu să ne învrednicim şi de bunurile viitoare, 
prin Christos lisus, Domnul nostru, căruia împreună cu 
Tatăl şi cu Sf. Duh se cade slava, stăpânirea şi cinstea, 
acum şi pururea şi în vecii vecilor. Amin. 

„Că s’a arătat darul lui Dumnezeu celmân- 
tuitoriu tuturor oamenilor, care ne învaţă pre 
noi, ca lepădând păgânătatea şi poftele cele lu¬ 
meşti, cu întreagă înţelepciune şi cu dreptate, 
şi cu bună credinţă, să vieţuim în veacul de 
acum, aşteptând fericita nădejde, şi arătarea 
slavei marelui Dumnezeu şi Mântuitoriului nostru 
Iisus Christos, care s’a dat pre sine pentru noi, 
ca să ne mântuiască pre noi de toată fără de 
legea, şi să-şi curăţească lui ’şi popor ales, râv- 
nitoriu de fapte bune“ (Cap. 2, 11—14). 

Cerând multă virtute de la slugi—şi în adevăr că se 
cere multă virtute de a înfrumuseţa în toate învăţătura 
Dumnezeului şi Mântuitoriului nostru Iisus Christos, de a 
nu da nici pricină stăpânilor, fie chiar în cele mai mici 
lucruri — la urmă adauge şi cauza dreaptă, pentru care 
datoresc a fi aşa feliu slugile. Şi care este acea cauză? 
„S’a arătat darul lui Dumnezeu, zice, cel mân¬ 
tuitorii . Cei ce se bucură de Dumnezeu ca dascal, 
cum să nu fie astfeliu, precum i-am povestit eu, aflând 
deslegare a mii de păcate? Voi ştiţi că pe lângă altele 
multe, şi aceasta—nu cum s’ar întâmplă—moderează su¬ 
fletul, adică că fiind respunzătoriu de mii de păcăte, să 
nu fie pedepsit, ci încă să se învredniciască de iertare 
şi de mii de bunuri. Că dacă cineva luând pe sluga sa 
care în multe i s’a împotrivit, nu ar bate-o cu biciul, 
ci tocmai în acel moment ar ierta-o, însă pentru cele 
viitoare i-ar cere răspundere, şi i-ar poronci de a se 
păzi, ca să nu mai cadă în astfeliu de greşale, şi ar 
cinsti-o cu mari daruri, pe cine oare nu ar umili un ast¬ 
feliu de char? Să nu-ţi închipui, că charul se mărgineşte 
numai la iertarea păcatelor celor de dinainte, ci ne asi¬ 
gură şi în viitoriu. Dară dacă ar urmă ca pre cei ce 
fac râie pupurea să nu-i pedepsască, apoi atunci faptul 
nu mai este char, ci îndemn aşa zicând spre corup- 
ţiune şi vătămare. 

„Că s’a arătat darul lui Dumnezeu, zice, cel 
mântuitoriu tuturor oamenilor, care ne învaţă 
pre noi, ca lepădând păgânitatea şi poftele cele 
lumeşti, eu întreagă înţelepciune,' şi cu drep¬ 
tate, şi cu bună credinţă să vieţuim în veacul 
de acum, aşteptând fericita nădejde, şi arătarea 
slavei marelui Dumnezeu şi Mântuitoriului nostru 
IiSLlS Christos.“ Priveşte cum împreună cu luptele 
pune şi virtutea. Şi aceasta este a charului, de a izbăvi, 
pe cineva de cele pământeşti, şi a-1 înălţă la ceriu. Aici 
ne arată două arătări: întâiu pe cea a charului, şi a 
doua pe cea a răsplăţei şi a dreptăţei.' „Ca lepădând 
păgânătatea, zice, şi poftele cele lumeşti 14 . Iată 
scopul flecarei virtuţi. N’a spus «ca să lepădăm», ci 
„lepădând 44 . Lepădarea arată o mare depărtare de 
ceva, o ură mare, un mare dispreţ. Cu câtă dispoziţie 
şi cu câtă grabă s’au depărtat de idoli, tot cu atâta să 
se depărteze şi de răie. 

„Şi poftele cele lumeşti 44 , zice, căci şi acestea 
sunt idoli. Poftă lumească este lăcomia, pe care o şi nu¬ 
meşte idololatrie, şi în fine toate câte ni sunt trebuitoare 
în vieaţa presenta, sunt pofte lumeşti. Toate câte nu 
trec cu noi spre ceriu, sunt pofte lumeşti, şi toate câte 
rămân în lumea aceasta, sunt pofte lumeşti. Deci, nimic 
de comun nu avem cu acestea. A venit Christos, ca noi 
sa lepădăm păgânătatea. Sub nume de păgânătate cl 
înţelege credinţele cele falşe, iară poftele lumeşti sunt 
vieaţa cea pângărită. „Cu întreagă înţelepciune, zice, 
şi cu dreptate şi cu bună credinţă să vieţuim 
în veacul deacum 44 . Ai văzut, că precum zic pururea, 
sub nume de întreagă înţelepciune apostolul nu în¬ 
ţelege numai a se depărta cineva de curvii, ci a fi de¬ 
parte şi de celelalte patimi? Prin urmare şi cel ce 
iubeşte averile nu este cu întreagă înţelepciune, căci 
precum acela este îndrăgostit de trupuri, tot aşa şi 
acesta este îndrăgostit de averi, sau mai bine zis, acest 
din urmă este mai nesăţios, căci cu cât are mai mult, 
cu atâta i se măreşte şi pofta de a mai avea. Căci acel 
vizitiu se numeşte neputincios mai cu samă, nu care nu 
poate stăpâni un cal nărăvaş şi cu greu de a fi ţinut, 

ci acel ce pe un cal blând nu-1 poate face şi mai blând, 
şi mai liniştit. «Dară ce? zici tu; pofta averilor este mai 
mică de cât pofta trupurilor»? Negreşit că aşa este, iară 
aceasta din multe împrejurări se învederează. Mai întâi 
că pofta trupurilor vine din necesitate şi din silă, iară 
ce este izvorît din necesitate învederat este, că se câştigă 
cu multă muncă, fiindcă este împrăştiat în natură. Al 
doilea fiindcă cei vechi nu făceau vorbă multă de averi, 
pe când de femei făceau, şi pe cel ce trăieşte cu o femeie 
după lege, nimeni nu l-ar huli până la adânci bătrâneţe, 
pe când pe cel ce strânge averi toţi îl hulesc. Dintre 
filosofii deafară mulţi au dispreţuit averile, iară pe femei 
nici unul, aşa ca dragostea de femei este cu mult mai 
tiranică de cât cea de averi. 

Dară fiindcă vorba noastră ni este de biserică, să 
nu aducem exemple dela cei de afară, ci de la sf. Scripturi, 
unde vedem că fericitul Pavel pune aproape ca o po- 
roncă aceasta, zicând: „Având hrană şi îmbrăcă¬ 
minte, cu acestea îndestulaţi vom fi“, pentru fe¬ 
cioare însă ce spune ? „ Pentru fecioare poronca Dom¬ 
nului nu aur şi iarăşi: „să nu opriţi datoriea unul 
altuia 1 ' (I. Cor, 7, 25. 5), şi în multe locuri ar putea 
vedea cineva pe Pavel legiuind pentru convieţuirea după 
lege, lăsând pe fiecare de a se bucură de această poftă, 
ba încă de a intră şî în a doua căsătorie, şi în fine'face 
multă vorbă de aceasta, şi nicăiri nu pedepseşte, pe 
când pe cel îndrăgostit de bani îl pedepseşte pretutindeni- 
Pentru averi, în multe locuri a poruncit Christos, spre 
a fugi de această boală, iară pentru depărtarea de femeie 
n’a poroncit. Ascultă ce spune pentru averi: „Carenu 
se leapădă de toate avuţiile sale, nu poate fî 
ucenic al meu“ (Luca 14, 33), pe când pentru femeie 
nicăiri nu spune a o depărta, căci ştia ce tirănie a pus 
în om prin dragostea femeii. Şi fericitul Pavel încă 
zice: „Cinstită este nunta şi patul nespurcat". 
(Ebr. 13, 4), dară că averile sunt cinstite, sau că îngri¬ 
jirea de averi este cinstită, nicăiri nu spune, ba încă 
cu totul din contra: „Cei ce vor să se.îmbogăţască, 
zice, cad în ispite, şi în curse, şi în pofte multe 
fără de socoteală şi vătămătoare" (I. Tirnoth 6 , 9). 
Şi priveşte că el nu zice: «cei ce se lăcomesc» ci „Cei 

ce vor să se îmbogăţască“. Dară ca să aflaţi şi dela 
părerea obştească, este necesar de a aduce' vorba la 
mijloc. De averi fiind cineva odată lipsit, niciodată nu 
mai este supărat de poftă, căci nimic nu face pe cineva 
de a pofti averi, ca faptul de a avea averi; —în timp 
ce nu tot aşâ se petrece cu pofta trupurilor, ci chiar 
fiind supăraţi de această poftă, mulţi nu pot îndepărtă 
focul dinăntru care li supără, căci pofta aceasta se 
găseşte în organele trupului, înăuntrul nostru, în înseşi 
natura noastră. 

Dară de ce oare vi s’au spus acestea! Pentrucă 
lacomii de averi sunt cu atât mai nesăţioşi de cât cur- 
varii, cu cât sunt supăraţi de o poftă mai mică, sau 
mai drept vorbind aceasta nici nu mai este poftă, ci 
trândăvie. Căci aici pofta este atât de naturală, încât 
că chiar de nu s’ar apropieâ cineva de femeie, totuşi 
natura îşi face treaba sa, pe când acolo nimic din acestea 
nu se întâmplă. 

„Cu bună credinţă să vieţuim în veacul de 
acum 11 zice. Şi ce nădejde putem avea? Care este 
resplata ostenelelor? „Aşteptând, zice, fericita nă¬ 
dejde si arătarea “. Cu adevărat că nimic nu poate 
fi mai fericit, nimic mai de râvnit, şi nici nu se poate 
a fi. reprezentată aceasta prin cuvânt, căci bunurile de 
atunci covârşesc mintea omenească. „Aşteptând, zice, 
fericita nădejde, şi arătarea slavei marelui Dum¬ 
nezeu şi Mântuitorului nostru Iisus Christos 14 . 

Unde sunt acum cei ce zic că Fiul este inferior Ta¬ 
tălui? „Marelui Dumnezeu şi Mântuitorului“. 
Cel ce a mântuit pe duşmani, ce nu va face atunci 
primind pre cei eu fapte bune? „Marelui Dumnezeu “ 
zice. Când el zice „mare“ lui Dumnezeu, nu o spune 
ca mare în raport cu ceva, ci absolut mare, după care 
nu ar fi mare, fiind pus în raport cu ceva, căci atunci 
prin comparaţiune ar fi mare, iară nu prin natura sa,— 
pe când acum el este mare fără vre-o asemănare. 
„Care ş’a dat pre sine pentru noi, zice, ca să 
ne mântuiască pre noi de toată fără de legea, 
şi să-şi curăţască lui’şi popor ales“ — adecă 
prefăcut qu totul, neavând nimic comun cu celelalte 

popoare. „ Râvnitoriu de fapte bune". Ai văzut că 
este nevoie şi de cele din partea noastră? Nu spune 
simplu de fapte bune, ci „râvnitoriu“, adecă păşind 
cu multă bunăvoinţă spre virtute, cu graba şi căldura 
cerută. Deci, a izbăvi pe cei afundaţi în răle, şi bolnavi 
de boale nevindecabile, de sigur că au fost din filan¬ 
tropica sa, pe când cele de după aceasta, sunt şi ale 
noastre, şi ale sale. 

„Acestea grăieşte şi îndeamnă, şi mustră 
cu toată poronca 11 (Vers. 15). Lui Timotheiu îi po- 
ronceşte zicând: „Mustră, ceartă, îndeamnă* (II. 
Timoth. 4,2) iară aici spune lui Tit: „Acestea grăieşte, 
şi îndeamnă, şi mustră cu toată poronca 11 . 
Fiindcă moravurile acestor Criteni erau mai sălbatece, 
de aceia şi apostolul cu asprime îi poronceşte de a-i 
mustră cu toată poronca, căci sunt unele păcate, pe 
care trebuie a le opri şi prin poroncă, ca de pildă: a 
dispreţul averile, trebuie de a convinge pe cineva sfă- 
tuindu-1, sau de a fi blând, sau altceva de acest feliu; în 
timp ce pe preacurvariu, pe curvariu, şi pre lacom, pre 
ghicitori, sau pre cei ce ghicesc din zborul paserilor, 
trebuie a-i abate cu poroncă, şi încă nu cum s’ar brodi, 
ci cu „toată poronca “ Ai văzut cu câtă tărie, şi cu 
câtă putere le poronceşte acestea? „Nimeni Să nu te 
dispreţuiască pre tine“. 

„Adă-li aminte lor să se supună domniilor 
şi stăpâniilor, să asculte, — spre tot lucrul bun 
să fie gata, pre nimeni să nu huliască, să nu 
fie sfadnici“ (Cap. 3, 1. 2). Dară ce? Nici pre cei ce 
fac răle să nu-i defaime? „Spre tot lucrul bun să 
fie gata, zice, pre nimeni să nu defaime 11 , adecă 
oricine ar fi, pre nimeni fără excepţiune. Să ascultăm 
de această povaţă. „Pre nimeni, zice, să nu de¬ 
faime “, adecă să ni fie gura curată de defăimări, căci 
chiar adevărate de ar fi acele defaime, totuşi nu este 
al nostru de a le grăi, ci ale judecătoriului, dupre cum 
zice: „Tu cine eşti care judeci pre fratele tău ,? 
(Rom. 14, 10)? şi chiar de ar fi adevărate. Ai văzut 
câtă primejdie? Ascultă pe acel tâlhariu de pe cruce ce 

spunea tovarăşului lui: „căci şi noi în aceaşi 
OSandă suntem “ (Luca 23, 40), căci şi noi aceiaşi 
luptă o avem. Dacă bârfeşti pre alţii, iute vei cădea şi 
tu în aceleaşi curse. De aceia îndeamnă fericitul acesta, 
zicând: „Celui ce i se pare că stă, să ia aminte 
ca să nu cază" (I. Cor. io, 12). 

„Nesfadnici, ci liniştiţi, arătând toată blân- 
deţa Cătră toţi oamenii 11 ,’ adecă şi cătră Elini, şicătră 
Iudei, şi cătră cei stricaţi şi cătră cei răi. Acolo îndeamnă 
de la cele viitoare — ceia ce dealtmintrelea face şi în 
epistola cătră Galateni (4, 3) —zicând: „Celui Ce i se 
pare că stă, să ia aminte ca să nu cază“, 
pe când aici nu mai îndeamnă de la cele viitoare, ci de la 
cele trecute. «Pe nimeni să nu grăieşti de rău, zice; 
căci aşa ai fost şi tu». 

„Că eram şi noi oare-când fără de minte, 
zice, neascultători, rătăcindu-ne, slujind poftelor 
şi multor feluri de desfătări, întru răutate şi 
pizmă vieţuind, urîţi fiind, şi urând unul pre 
altul". (Vers. 3). In cât că trebuie a fi cătră toţi cu 
blândeţă. Cel ce a fost mai ’nainte aşa, şi după aceia 
s’a izbăvit, nu trebuie a grăi de rău pe aceştiia, ci ase 
ruga, şi a aduce mulţămiri lui Dumnezeu, care l-a dez¬ 
legat şi pe dânsul ca şi pe aceia de rălele de dinainte. 
Nimeni să nu se laude, căci toţi au păcătuit. Când ai 
voi să grăieşti de rău pe cineva, fiind tu cu purtări 
bune, mai ’ntâi gândeşte-te la vieaţa ta cea dinainte, 
cum şi nesiguranţa viitorului, şi opreşte-ţi furiea. Chiar 
dacă din anii cei dintâi ai copilăriei vei fi vieţuit în 
fapte bune, totuşi pe viitoriu ai putea face multe păcate. 
Iară dacă poate nu vei avea, dupre cum crezi, gândeş¬ 
te-te că aceasta nu va fi din propria ta virtute, ci prin 
charul lui Dumnezeu, căci clacă n’ar fi chemat pe stră¬ 
moşii tei la credinţă, şi tu ai fi acum necredincios. 

Priveşte cum apostolul a trecut în revistă toată 
răutatea omenească. Oare n’a făcut Dumnezeu mii de 
semne prin Proroci? Oare nu prin toate a ieonomisit 
el mântuirea noastră? N’am ascultat poate? „Că eram 
şi noi, zice, oare când fără minte, neascultători". 

„Iară când s’a arătat bunătatea şi iubirea 

de oameni a Mântuitoriului nostru Dumnezeu". 
(Vers. 4), cum? „nu din lucrurile cele întru drep¬ 
tate, care am făcut noi, ci dupre a lui milă ne-a 
mântuit pre noi, prin baea naşterei cei deadoua, 
şi a înnoirei Duhului Sfânt". (Vers. 4. 5). Vai! Cât 
eram cufundaţi în răutate, în cât nu puteam a ne în¬ 
drepta, ci am avut nevoie de renaştere, şi aceasta este 
naşterea din nou. Dupre cum se petrece cu o casă pu¬ 
tredă, când nimeni nu mai pune vre-o proptea, şi nici 
că mai pune ca legătură cu clădirea veche ceva nou, 
ci dărămând-o până la temelie, o ridică astfeliu din nou 
şi o reface, — tot aşă a făcut şi Dumnezeu. Nu ne-a 
reparat, aşa zicând, ci ne-a făcut din nou, căci aceasta 
va să zică expresiunea „şi a înnoirei Duhului Sfânt", 
adecă ne-a făcut noi ca din capul locului. Cum? Prin 
Duhul Sflnt. Tot aceasta o învederează şi prin altă ex- 
presiune zicând: „Pre care l-a vărsat preste noi 
bogat, prin Iisus Christos Mântuitoriul nostru". 
(Vers. 6 ). Aveam nevoie de mult Duh. „Ca îndrep- 
tându-ne prin darul lui" —iarăşi dar, iară nu da¬ 
torie — „moştenitori să fim dupre nădejdea vieţei 
Cei veşnice". (Vers. 7). Aici împreună cu îndemnare 
spre umilinţă este şi nădejde pentru cele viitoare. Că 
dacă eram atât de desnădăjcluiţi, ca cei ce n’aveam nimic 
bun, şi a trebuit ca să ne nască din nou, mântuindu-ne 
prin char, şi numai aşă ne-a salvat, apoi cu atât mai 
mult va face aceasta in viitoriu. 

Nimic nu eră mai rău ca sălbătăciea omenească, 
mai ’nainte de venirea lui Christos, când toţi se găsau 
ca războinici unii cătră alţii. Pe copii îi ucideau părinţii 
lor, mamele ca turbate umblau după copiii lor; nimic 
nu eră în fiinţă, nici o lege scrisă, sau naturală, ci toate 
se găsau anapoda. Curvii într’una, ucideri, şi chiar ce 
este mai grozav de cât omorurile, tâlhăriile, pe care unul 
dintre cei deafară ■) le încuraja, ba încă credea fapta 
aceasta ca o virtute,—şi cu drept cuvânt,—după ce pe 
unul ca acesta Spartanii îl cinsteau ca pe Dumnezeu. 
Intr’una hrismoase (prorocii), că cutare sau cutare va fi 


'). Notă. Licurg legistratorul Spartanilor prin legiuirile sale 
nu numai că nu pedepsâ hoţiile, ci încă le încuraja. 

ucis. Să vă spun ceva de prin acele timpuri ? Androgeu ') 
fiul lui Minos, venind la Athena, şi iarăşi biruind, a 
fost ucis. Dară Apollon vindecând răul cu rău, a po- 
roncit a se da cajărtfă pentru dânsul de două ori câte 
şapte copii. 

Dară ce poate fi mai crud ca această tiranie? Şi 
aceasta s’a făcut; dară un om ducându-se spre a deslegâ 
furiea demonului, a ucis pe copii. Ai văzut că înşelă¬ 
ciunea predomină în toată puterea cuvântului? Dară 
dacă faptul a fost drept, nu trebuia a fi împiedecat, iară 
de a fost nedrept — dupre cum a şi fost — nici nu tre¬ 
buia a se poronci de la început. Cinsteau pe luptătorii 
cu pumnul şi pe atleţi. Răsboae necontenit şi succesive, 
prin cetăţi, prin sate, prin case. Făceau pedcrastie, ba 
încă acel filosof admirat de dânşii, a legiuit că, sclavului 
nu-i eră slobod nici de a face pederastie, nici de a-şi 
unge trupul cu unt-de-lemn (a se exercită în lupte), fiind 
considerate aceste fapte ca o virtute, ce avea în sine o 
mare cinste. Ba încă şedeau pe casă (în foişor) în faţa 
1 urnei. Şi dacă cine vă ar trece în revistă toate cele ale 
lor, ar găsi, ca dânşii batjocoriau înseşi natura, şi ni¬ 
meni nu ’i putea împiedecă. Dară dramele lor teatrale 
oare nu erau încărcate cu eurvii, corupţiuni şi sacri¬ 
legii? Se făceau privegheri de noapte spurcate, şi erau 
chemate femei la privelişte. O! câtă spurcăciune! In 
timp de noapte se făcea priveghere, şi fecioara stă la 
un loc cu tineri turbaţi de amor, şi cu oameni beţi. 
Privegherile acestea erau un întunerec, precum întu- 
nerec erau şi faptele lor ce le săvârşau! 

De aceia şi zice apostolul: „Că eram şi noi oare- 
când fără minte, neascultători, rătăcindu-ne, 
slujind poftelor şi multor feluri de desfătări 
Cutare, zice, s’a îndrăgostit de mama lui vitrigă, iară 
femeia cutare s’a îndrăgostit după moşul său, şi a fost 
sugrumată. Despre amorurile de copii, pe care obiş- 
nuese ale numi jucării şi obiceiuri copilăreşti, nici nu e 
slobod de a vorbi. Cum nu se ruşinează, şi nici nu-şi acopăr 
faţa? Dară ce? Poate că voieşti a vedea căsătoria fiului 


') Notă. După ce a ieşit învingătoriu în luptele Panathe- 
neene. a fost ucis de Atheneeni, însă omorul lui l-a rezbunat 
tatăl seu, silind pe Atheneeni de a da 14 copii spre mâncare Mi¬ 
notaurului. (Vezi Mithologia Greaca). 

cu mama sa? Sunt şi de acestea printre dânşii, şi ceia 
ce este mai rău, că faptul acesta s’a petrecut nu în neş¬ 
tiinţă, iară Dumnezeul lor nu-i împiedecă, ci trecea cu 
vederea cum natura eră batjocorită, — şi acestea se pe¬ 
treceau încă printre cei din clasele de sus. Deci, dacă 
chiar cei ce, — dacă nu pentru alt-cevâ, cel puţin pentru 
ochii lumei, — trebuia să se ţină strâns de virtute, şi 
totuşi se purtau atât de îngăduitori faţă de rău, apoi 
ce trebuiau a face cei mulţi carii se ascundeau de pri¬ 
virile lumei? 

Ce poate fi mai varieat ca această plăcere ? Cutare 
s’a îndrăgostit de cutare bărbat, şi după ce s’a întors 
bărbatul, l-a ucis prin concubin — poate că mulţi din 
voi ştiţi această poveste — dara pe concubin l-a ucis 
fiul bărbatului omorit, după care a murit şi femeia. 
După aceasta a fost cuprins de dragoste nebună şi 
acesta, şi a fost alungat de furii, iară la urmă întor- 
cându-se a ucis pe un altul, şi pe femeia lui i-a luat-o 
de soţie. Dară ce poate fi mai rău ca aceste nenorociri ? 

Acestea le-am spus din scriitorii de afara, ca să 
conving pe Elini şi să arăt câte răle stăpânesc lumea. 
Dară dacă voiţi, vom arătă şi din ale noastre. „Jărt- 
fit-au, zice, pe fiii lor şi pe fetele lor demonilor“. 
(Ps. 105, 37). Cei ce locuiau în Sodoma pentru nimic 
altă n’au pierit, de cât numai pentru că erau nebuni 
după copii. Şi chiar la începutul venirei lui Christos, 
oare nu juca în mijlocul celor poftiţi la ospăţ fata îm¬ 
păratului, în mijlocul oamenilor beţi? Oare nu a cerut 
ca plată pentru joc capul Prorocului? „Cine va spune 
puterile Domnului (Ps. 105 , 2 )? 

„Urîţi fiind, şi urlnd unul pre altul“ zice. 
Căci când punem sufletul nostru în contact cu toate plă¬ 
cerile, numai decât suntem cuprinşi de o mare ură. De 
ce oare? Pentru că dragostea este unită cu virtutea, şi 
când este virtutea, atunci pe nimeni nu obijdueşte. Pri¬ 
veşte ce spune şi Pavel: „Nu vă înşelaţi; nici cur- 
varii, nici slujitorii idolilor, nici prea cur varii, 
nici malachii, nici Sodomnenii, nici furii, nici la¬ 
comii, nici beţivii, nici ocărîtorii, nici rânitorii 
nu vor moşteni împărăţiea lui Dumnezeu, şi 
acestea uniia aţi fost u . (I. Cor. 6, 9—11). Ai văzut 

cum flecare feliu de răutate sporiâ, şi întunerecul eră 
mare, iară dreptatea eră înăduşită? Că dacă cei ce se 
bucurase de prorocii, şi văzuse petrecându-se atâtea răle 
şi printre duşmani, şi printre dânşii, şi totuşi nu se cu¬ 
minţise, ci făceau mii de răle, apoi ce n-ar fi făcut alţii ? 

Alţii iarăşi printre dânşii poronceau ca fete des- 
brăcate să se lupte în faţa oamenilor ‘). De multe bu¬ 
nătăţi v’aţi învrednicit voi, dacă nu suferiţi nici vorbă 
măcar a auzi, de care lucru filosofii nici nu se ruşinau. 
Un alt filosof al lor, şi încă corifeul lor, le scotea şi la 
răsboae pe femei, şi poronceâ de a fi obşteşti, adecă a 
tuturor, fiind ca un feliu de pezevenghiu de femei. 
„Intru răutate şi pizmă vieţuind 11 zice. Că dacă 
chiar cei ce filosofau printre dânşii, legiuiau nişte 
astfeliu de nelegiuiri, apoi ce am mai spune de cei ce 
nu filosofau? Dacă cei ce aveau barbă lungă şi erau 
îmbrăcaţi cu togă, şi totuşi grăiau de acestea, ce am 
mai spune de alţii? Nu de aceia a fost făcută femeia, 
omule! ca să fie a tuturor în comun. O! voi, cari toate 
le-aţi resturnat pe dos; cari vă amestecaţi cu băeţii, ca 
şi cu fetele, şi cari scoateţi la răsboiu pe fete, ca şi pe 
bărbaţi! Acesta este lucrul diavolului, care toate le con¬ 
fundă şi le răstoarnă pe dos, care zguduie şi restoarnă 
hotarele cele puse din început, regulele pe care Dum¬ 
nezeu le-a pus în natură. Dumnezeu a dat femeii rolul 
de a îngriji de casă, şi bărbatului de a se îngriji de cele 
deafară, iară tu scobori capul la picioare, şi picioarele 
le ridici la cap. înarmezi femeile, şi nu te ruşinezi? 

Şi ce spun acestea? Uniia dintre dânşii introduc 
pe femeie în povestiri ca ucizându-şi copiii, şi nu se 
ruşinează, nici nu se sfiesc băgând în auzul oamenilor 
nişte astfeliu de povestiri spurcate. „Iară când S’a 
arătat, zice, bunătatea şi iubirea de oameni a 
Mântuitorului nostru Dumnezeu, nu din lucru¬ 
rile cele întru dreptate, care am făcut noi, ci 
dupre a Iui milă ne-a mântuit pre noi, prin baea 
naşterei de a doua şi a înoirei Duhului Sfânt, 
pre care l-a vărsat preste noi bogat, prin Iisus 


’) Notă. Prin legile lui Licurg se prevedeau astfeliu de dis¬ 
poziţii, aşa că femeile Spartane se exercitau în lupte la feliu cu 
bărbaţii. 

Christos Mântuitorul nostru, ca îndreptându-ne 
prin darul lui, moştenitori să fim dupre nă¬ 
dejdea vieţii cei veşnice 14 . Dară ce însamnă „dupre 
nădejdea 44 ? Adecă, dupre cum am crezut, aşa vom 
luă, aşâ ne vom bucură; sau că poate «sunteţi deja cli- 
ronomi, sau moştenitori ai vieţei cei veşnice». „Cre¬ 
dincios este cuvântul 44 . (Vers. 8). Fiindcă a vorbit 
despre cele viitoare, şi care nu sunt încă de faţă, a 
adaos ceia ce este demn de credinţă. «Adevărate sunt 
acestea, zice, iară aceasta se învederează din cele ce au 
fost, căci cel ce ne-a slobozit din atâtea nelegiuiri şi din 
atâtea răle, este învederat că ne va împărtăşi şi din 
toate cele viitoare, stăruind în filantropiea şi charul seu, 
căci toate vin din aceeaşi îngrijire. 

') Să mulţămim deci, iubiţilor, lui Dumnezeu, şi pe 
nimeni să nu bârfim, nici să învinovăţim, ci mai ales 
să sfătuim, să povăţuim, să îndemnăm, şi să ne rugăm 
pentru dânşii, chiar de ne-ar batjocori, sau ne-ar ne¬ 
socoti, — căci aşâ sunt cei bolnavi, dară cei ce aleargă 
pentru sănătatea lor, toate le rabdă, toate le fac,—chiar 
dacă n’ar folosi cu nimic — ca nu cumva să se învino- 
văţască pre dânşii, ca uniia ce nu s’au îngrijit. Sau nu 
ştiţi că de multeori când un doftor nu se îngrijaşte de 
cel bolnav, un altul dintre neamurile bolnavului îi zice: 
«îngrijăşte-1 din nou, şi nimic să nu-i lipsască, ca nu 
cumva să ’ţi aduc vre-o învinovăţire, nu cumvâ să am 
motiv de a te acuză» ? Nu vedeţi câtă îngrijire au nea¬ 
murile de cei ai lor? Câte fac pentru dânşii, şi doftori 
chemând, şi bani cheltuind, şi stând lângă dânşii într’una? 

Să imităm măcar pe aceştiia, de şi îngrijirea nu 
este deopotrivă, căci când trupul copilului tău este bolnav, 
nu te dai în laturi de a trimite pe cineva după un doftor, 
fie cât de departe, spre a-1 însănătoşâ, în timp ce su¬ 
fletul lui fiind bolnav, nimeni nu face vorbă de aceasta, 
cp toţi stăm cu nepăsare, toţi suntem căzuţi în trân¬ 
dăvie, toţi ne îngrijim prea puţin, şi trecem cu vederea 
şi pe femei, şi pe copii, prăpădiţi de o asemenea boală 
grozavă, şi tocmai la urmă ne venim în simţiri. Gân- 


’) Partea morală. Despre muiţămire, şi despre siatuirea şi în¬ 
grijirea de fraţi, şi că nu trfebuie a neglija de noi şi de cei deopo¬ 
trivă cu noi. (Veron). 

diţi-vă cât de uricios este, şi de rîs chiar, de a zice la 
urmă: «nu ne aşteptam, nu credeam că va fi aşa». Dară 
aceasta nu numai că este uricios, ci şi primejdios. Căci 
dacă în vieaţa aceasta a nu prevedea cele viitoare este 
a celor tâmpi şi lipsiţi de minte, când mai ales şi auzim 
pe mulţi sfătuind şi zicând ce trebuie să facă, şi ce să 
nu facă, apoi cu atât mai mult, când e vorba de vieaţa 
viitoare. 

Să stăruim deci în acea îngrijire, să ne îngrijim 
de mântuirea noastră, şi pe Dumnezeu să-l rugăm în 
toate, spre a ne da mână de ajutoriu. Până când vom 
fi trândavi? Până când ne’ngrijitori? El a vărsat din 
belşug asupra noastră charul Duhului Sfânt, Să ne gândim 
deci câtă îngrijire a avut pentru noi, şi aceeaşi râvnă 
să arătăm şi noi, sau mai drept vorbind, nu pe atâta 
ci fie chiar şi ceva mai mică. Că dacă şi după charul 
acesta noi suntem nesimţitori, mai mare ne va fi pe¬ 
deapsa. „De n’aşi fi venit, zice, şi nu le-aşi fi grăit 
lor, păcat n’ar avea, iară acum respuhs nu au 
pentru păcatul lor“. (Ioan 15, 22). Dară să nu fie de 
a se zice acestea de noi, ci mai ales fie de a ne învred¬ 
nici bunurilor făgăduite celor ce-1 iubesc pre dânsul, 
prin Christos Iisus Domnul nostru, căruia împreună cu 
Tatăl şi cu Sf. Duh, se cade slava, stăpânirea şi cinstea, 
acum şi pururea şi în vecii vecilor. Amin. 


OMILIA VI 


„Şi pentru acestea voiu să adeverezi tu, ca 
să poarte grijă, la fapte bune să se nevoiascâ 
cei ce au crezut lui Dumnezeu, că acestea sunt 
cele bune şi de folos oamenilor. Iară de între¬ 
bările cele nebune, şi de numere de neamuri, 
(genealogii, sau spiţa neamului), şi de prigoniri, 
şi de sfezile cele pentru lege te fereşte, că sunt 
nefolositoare şi deşarte. De omul eretic după 

una şi a doua sfătuire te fereşte, ştiind că s’a 
răzvrătit unul ea acesta, şi greşaşte fiind singur 
de sine osândit 41 . (Cap. 3, 8— li). 

Spunând de filantropiea lui Dumnezeu şi de nepo¬ 
vestita lui îngrijire pentru noi, şi ce a făcut cu noi, a 
adaos zicând: ,, Şi pentru acestea voiu să adeve- 
rezi tu, ca să poarte grijă, la fapte bune să se 
nevoiască cei ce au crezut lui Dumnezeu 44 , iară 

acestea spunându-li, îi îndeamnă la milostenii. Deci 
acestea nu numai spre umilinţă sunt potrivite, spre a 
nu se îngâmfa, sau a grăi de rău pe alţii, ci şi spre toată 
fapta bună. Tot aşa şi cătră Corintheni scriindu-li zicea: 

„Ştiţi darul Domnului nostru lisus Christos, că 
pentru noi a sărăcit bogat fiind, ca cu sărăciea 
lui să ne îmbogăţim noi“ (II. Cor.8,9). Gândindu-se, 
deci, la îngrijirea lui Dumnezeu, şi nemărginita lui fi¬ 
lantropie, îi îndeamnă la milostenie, nu cum s’ar în¬ 
tâmplă, sau în treacăt, ci „să se nevoiască la fapte 
bune şi cei ce au crezut lui Dumnezeu 44 , adecă 
să ajute pe cei nedreptăţiţi, nu numai cu bani, ci şi cu 
sprijinul, să apere pe văduve şi orfani, şi în_ fine să 
pună în siguranţă pe toţi cei ce pătimesc răle, căci 
aceasta va să zică: „la fapte bune să se nevo¬ 
iască, şi acestea sunt bune şi folositoare oame¬ 
nilor. iară de întrebările cele nebune, şi de (ge¬ 
nealogii) numere de neamuri şi de prigoniri, şi 
de sfezile cele pentru lege te fereşte, că sunt ne¬ 
folositoare şi deşarte 44 . Dară ce sunt acele numere 
de neamuri sau genealogii? mai ales că şi cătră Timo- 
theiu spune de aceasta, zicând: „nici să ia aminte 
la basme şi la numere de neamuri fără de sfârşit 4 ) 
(I. Timoth. 1, 4)? Apoi şi aici ca şi acolo apostolul lasă 
ase înţelege acei Iudei, cari cugelând lucruri mari 
pentru că aveau strămoş pe Abraam, nu se îngrijau de 
cele ce erau datori, de aceia numeşte nişte astfeliu de 
dispute nebune şi fără de folos, fiindcă a se încrede în 
astfeliu de lucruri nefolositoare este o nebunie. Sub de¬ 
numirea de „prigoniri 44 sau certe de aici, el înţelege 

acele dispute sau certe cu ereticii, când nu iesă din ele 
nici un folos, căci sfârşitul lor este nimic. Când cineva 
este stricat, şi când ori ce s’ar face este cu neputinţă 
a-i schimba părerea, apoi de ce să te mai oboseşti în 
zadar, sămănând sămânţa pe piatră? Asemenea oste¬ 
neală ar trebui să o întrebuinţezi cătră ai tăi, vorbin- 
du-li de milostenie şi de alte virtuţi. 

Dară atunci cum de zice în alt loc: „Poate cândva 
li va da lor Dumnezeu pocăinţă spre cunoştinţa 
adevărului* (II. Timoth. 2 , 25),’pe când aici:' „De 
omul eretic după una şi a doua sfătuire te fe¬ 
reşte, ştiind că s’a răsvrătit unul ca acesta, şi 
greşaşte fiind singur de sine osândit 11 ? Apoi acolo 
el spune de cei ce dau oare-care nădejde de îndreptare, 
şi pentru cei ce se împotrivesc la întâmplare; dară când 
îndărătniciea lor este învederată tuturor, de ce te mai 
munceşti în zădar? De ce baţi în zădar văzduhul? Ce 
va sa zică: „fiind singur de sine osândit"? Adecă 
«Nu poate spune că nimeni nu i-a dat de veste, că ni¬ 
meni nu l-a sfătuit». Când, deci, şi după sfătuire el ră¬ 
mâne acelaşi, devine de sine osândit. 

„Când voiu trimite pre Arteman la tine, 
sau pre Tihic, nevoieşte-te sa vii la mine în 
Nicopoli“ (Vers. 12). Ce spui? După ce l-ai pus supra- 
veghetoriu peste Creta, îl chemi iarăşi la tine? N-o face 
aceasta ca şi cum l-ar abate de la îndeletnicirea lui, ci 
încă mai mult întărindu-1. Cum că nu l-a chemat la sine 
spre a-1 avea ca tovarăş în toate părţile şi a-1 împie¬ 
decă în lucrul seu, ascultă ce spune: „Pentru Că acolo 
am socotit Să iernez". Cetatea Nicopole eră in Tracia 1 ). 

„Pre Zina ştiutoriul legei, şi pre Apollos 
degrab să-i trimiţi mai ’nainte, ca nimic lor să 
nu Ii lipsască" (Vers 13). Aceştiia nu erau încă dintre 
cei cărora li încredinţase apostolul dreptul de privighere 
în vr’una din biserici, ci dintre cei ce-1 însoţau în că¬ 
lătoriile sale. Cel mai însemnat însă eră Apollos, pu- 


l ) Notă. Cetatea Nicopole de unde a scris şi trimis apostolul 
această epistolă, eră în Macedoniea, iară nu in Tracia, aşa că 
aici Sf. Chrisostom a comis un lapsus linqux. 

ternic fiind în scripturi, şi bărbat învăţat. Dacă celălalt 
eră ştiutoriu al legei, nu eră nevoie de a fi hrănit de 
ceilalţi; — însă sub numele de .şliutoriu al legei de aice, 
se înţelege cunoscătoriu al legei Judaice, iară prin ex- 
presiunea „ca nimic să nu li lipsască“ îi spune ca 
să-i trimită cu toate cele trebuitoare pentru hrană, 
pentru hrană din bielşug. 

„Şi să se înveţe şi ai noştri ca să poarte 
grijă de fapte bune, ca să nu fie fără de roadă. 
Inchină-se ţie toţi cei ce sunt cu mine. Spune 
închinăciune celor ce ne iubesc pre noi întru 
credinţă “ (Vers. 14. 15). Adecă el spune aici de toţi 
cei ce-1 iubeau pre dânsul, sau de bărbaţii credincioşi 
în general. 

„Charul cu voi cu toţi. Amin“. Dară cum îi 
poronceşti de a astupă gura celor ce se împotriveau, 
dacă trebuia a se feri de dânşii? «Când ii, zice, fac totul 
pentrii vătămare, tu sa nu faci din capul locului nimic 
pentru folosul acelora, căci cei stricaţi cu desăvârşire, 
nu vor câştigă nimic. Dară dacă dânşii vatămă şi pre 
alţii, apoi atunci trebuie a te ridică cu putere, şi a te 
luptă cu multă bărbăţie. Dacă vezi pe alţii ajunşi în mare 
stricăciune, şi tu te găseşti silit de a-i apără, apoi atunci 
să nu taci, ci închide-li gura, îngrijindu-te ca să nu 
piardă pre cele viitoare. Dealtmintrelea nu se poate, 
ca cel ce are râvnă şi vieaţă curată, să se ţină numai 
de lupte. De cât numai tu fă astfeliu, precum am zis, 
căci a se ocupă cineva numai de vorbe, vine de la lipsa 
de lucru, şi de la filosofiea acea atât de zădarnică. Căci 
a vorbi lucruri prisoselnice, este o mare pagubă, ci 
trebuie sau a învăţă, sau a se rugă lui Dumnezeu, sau 
a-i mulţămi. Noi nu trebuie a cruţă numai banii, iară 
vorbele nu; ci încă mai cu samă trebuie a le cruţă pe 
aceste din urmă, şi a nu ne expune tuturor cum s’ar 
întâmplă». 

Dară oare ce va să zică: „La fapte bune să se 
nevoiască“? Adecă, să nu aştepte ca cei nevoiaşi să 
vină la dânşii, ci dânşii să se ocupe de ajutoriul celor 
nevoiaşi, căci cel ce se îngrijaşte, astfeliu trebuie a se 
îngriji, şi astfeliu o face aceasta cu mult zel. Căci fapta 
bună nu aduce atâta folos celor ce o primesc, pe cât 

aduce celor ce o fac, fiindcă li dă curaj faţă de Dumnezeu. 

Sub numele de eretic apostolul înţelege pe cel 
ne’ndreptat, sau mai bine zis pe cel ce nu dă speranţă 
de îndreptare. Căci dupre cum a trece cu vederea pre 
cel ce dă speranţă de schimbare, este rezultatul trân¬ 
dăviei, tot aşa şi a umblă cu linguşiri şi cu binele pe 
lângă cei ce nu dau semne de îndreptare, este semn de 
cea mai de pe urmă prostie şi târnpire, — fiindcă prin 
aceasta noi îi facem mai cutezători. 

„Să se înveţe, zice, şi ai noştri să poarte grijă 
de fapte bune spre trebile ceie de folos, ca' să 
nu fie fără de roadăN Ai văzut că el se îngrijaşte 
mai mult de dânşii, de cât de cei ce primesc miioste- 
niea? «Eră cu putinţă, zice, de a trimite pe aceştiia prin 
alte părţi, însă eu mă ingrijăsc de cele ale voastre». 
Căci, ce folos poate fi? spune-mi: dacă uniia desgroapă 
tesaure din pământ, iară alţii hrănesc pe dăscăli? De 
sigur că cei dintâi nu au nici un folos din thesaurele 
lor, şi remân fără de roadă. Nu putea Christos, care 
cu cinci pani a hrănit, de mii de ori pe atâţia, să se 
hrăniască atât el cât şi cei ce’l însoţau? 

’) De ce oare mântuitoriul se hrăniâ de femei? 
„Mergeau după el, zice, şi-i slujau lui“ (Marcu 
15, 41); pentru ca sa ne înveţe pre noi, că el se în- 
grijâ de cei ce făceau bine. Nu putea parecă Pavel, ca 
cel ce prin mânile lui ajută şi pe alţii, ca să nu pri¬ 
mească ajutoriu de la nimeni? Dară îl vezi pre el şi 
luând, ba chiar şi cerând. De ce aceasta oare ? Ascultă-1 
ce spune: „Nu că doară caut darea, ci caut rodul 
cel prisositoriu spre folosul vostru “ (Filipp.4,17). 
Dara chiar la început, când credincioşii îşi vindeau toate 
ale lor, preţul îl puneau la picioarele apostolilor; şi acum 
priveşte cum apostolii se îngrijau mai mult de dânşii, de 
cât de cei ce primeau milostenii. Că dacă s’ar fi îngrijit 
apostolii numai de săraci, n’ar fi făcut nici-o vorbă de 
Anania şi Sapfira, când au ascuns din preţul vânzărei -), 


! ■) Partea morală. Despre milostenie, şi pentru ce stăpânul 

nostru şi ucenicii se hrâniau de femei. Că cei ce se îmbogăţesc, 
lesne pot cădea, şi povestire plăcută, că trebuie a nădăjdui in 
Dumnezeu. (Veron). 

2 ) Notă. Vezi cap. 5 din Fapţ. Apost. 



OMILIA VI 


337 . 


n’ar fi împiedecat de a primi milostenii din nedreptate, 
n’ar fi poroncit Pavel zicând: „Nu dintru mâhnire 
sau din Siiă“ (II. Cor. 9, 7). Dară ce spui Pavele? îm¬ 
piedeci pe săraci de a luă milostenie? «Nu, zice, eu 
n-am in vedere interesul celor ce primesc, ci al celor 
ce dau». Priveşte încă şi pe Proroc, când sfătuia pe 
Nabuhodonosor şi-i da acea povaţă minunată, că el nu 
se ingrijâ numai de săraci, — căci n’a spus simplu: «dă 
săracilor», ci „Păcatele tale cu milostenie le res- 
cumpără, şi nedreptăţile tale cu îndurări săra- 
Cilor‘ (Daniil 4, 24). «Deşartă-ţi punga, zice, nu numai 
ca alţii să se hrăniască, ci şi ca tu să te izbăveşti de 
pedeapsă». Şi Christos iarăşi a zis: „Vinde-ţi averile, 
şi dă-le săracilor, şi vină de-mi urmează mie“ 
(Math. 19, 21). Ai văzut că şi acolo a poroncit tot aceasta 
ca condiţiune a urmărei lui? Fiindcă averile sunt o pie- 
decă, de aceia i-a poroncit ca să de dea săracilor, ca 
astfeliu să înveţe sufletul dea fi milostiv şi îndurat; îl 
învaţă de a dispreţul averile, îl învaţă de a fugi de lă¬ 
comie. Căci cel ce este învăţat de a da celui ce nu are, 
cu timpul se va învăţă a nu luă de la cel ce are. 

Faptul acesta face pe om deopotrivă cu Dumnezeu. 
De şi fecioriea are cu sine o mai mare osteneală, sau şi 
postul, sau culcarea pe pământ, însă nimic nu este atât 
de puternic spre a stinge focul păcatelor noastre, ca 
milosteniea. Milosteniea este mai presus de ori-ce faptă 
bună, şi pre cei ce o iubesc pre ea îi pune lângă îm¬ 
păratul a toate. Şi aceasta cu drept cuvânt, fiindcă fe¬ 
cioriea, şi postul, si culcarea pe pământ stau numai pe 
lângă cel ce le face, iară pe altul nu foloseşte cu nimic, 
pe când milosteniea se întinde în toate părţile, şi toate 
mădulările atinse, se unesc cu Christos. Milosteniea este 
mama dragostei, a dragostei care caracterizază creşti¬ 
nismul, care este mai mare de cât toate semnele şi mi¬ 
nunile, şi prin care ucenicii se asamană cu Christos. 
Ea este doftoriea păcatelor noastre, soponul aşa zicând 
al curăţirei murdăriei din sufletele noastre, si scara care 
duce la ceriu. Ea leagă la un loc trupul lui Christos. 
Voiţi poate a şti de cât bine este ea în stare a face? 
In timpul apostolilor toţi vânzându-şi averile lor, dă-, 
deau fie-căruia la nevoea ce avea. Dară spune-mi: — 
fără a avea in vedere cele viitoare, căci noi nu vorbim 

acum de împărăţiea cerurilor, ci să vedem numai in 
timpul de faţă,—cine câştigă: cei ce iau, sau cei ce dau?— 
aceia (săracii) murmurau şi se sfădeau între dânşii, pe 
când aceştiia (cei ce dau) aveau un suflet, dupre cum 
zice: „Iară inima şi sufletul mulţimei celor ce 
au crezut eră unul“ (Fapt. 4, 32), şi ’charul erâpreste 
toţi, şi trăiau cu multă simplitate şi nevinovăţie. Ai vă¬ 
zut cum şi de aici aceia câştigau? 

Acum spune-mi: dintre cine ai voi să faci parte? 
Dintre cei ce aruncau averile lor, şi nu mai aveau ni¬ 
mic, sau dintre cei ce luau până şi pe ale altora? Pri¬ 
veşte rodul milosteniei. Păreţii şi piedicele au fost răs¬ 
turnate, şi de îndată s-au unit sufletele între dânsele, 
dupre cum zice: „inima şi sufletul mulţimei eră 
unul“. Aşa că cel ce-şi deşartă punga sa, chiar şi fără 
milostenie, are un mare folos. 

Acestea vi s-au spus, ca astfeliu cei ce n-au moş¬ 
tenit averi de la părinţi, să nu fie trişti, nici mâhniţi, 
ca fiind mai pre jos de cei bogaţi, fiindcă mai mari vor 
avea, dacă vor voi. Căci cu mai multă uşurinţă se vor 
mişcă spre milostenie, ca şi văduva din evanghelie, iară 
faţa de aproapele nu vor avea nici o pricina de duş¬ 
mănie, şi va fi mai slobod de cât 'toţi ceilalţi. Nimeni 
nu-1 va putea ameninţă pe unul ca acesta cu confisca¬ 
rea averilor, căci el este mai pre sus de asemenea răle. 
Şi dupre cum pre cei ce fug desbrăcaţi nimeni nu-i-ar 
prinde degrabă, iară pe cei îmbrăcaţi greu cu multe 
haine şi deabeâ purtându-se i-ar prinde îndată, — tot 
aşa se petrece cu bogatul şi săracul. Unul se împiedecă 
în hainele sale; în miile de griji, mâhniri, mânii, şi în- 
tăritări spre mânie, chiar dacă poate n-ar fi prins; pe 
când celalalt chiar de ar fi prins, totuşi iute va putea 
scăpă şi fugi, nefiind împiedecat de nimic. 

Toate acestea îngroapă sufletul în pământ, aşa zi¬ 
când, şi încă nu numai acestea, ci şi altele multe trase 
de bogăţie. Că de pildă pentru a trăi cineva cu cum¬ 
pătare sau în simplitate, este mai greu pentru cel bo¬ 
gat de cât pentru cel sărac, cum şi a fi izbăvit de mâ¬ 
nie este mai greu pentru acela de cât pentru acesta. 
«Deci, zici tu, şi mai mare plată va lua». Câtuşi de pu¬ 
ţin. Si de ce oare, daca el izbuteşte de a săvârşi cele 
grele? Fiindcă însuşi el şi-a creat greutăţile, de vreme 
ce nu ni s’a poroncit să ne îmbogăţim, ci încă din con- 

tra, aşa că singur tu îţi făureşti mii de piedeci. Alţii 
aruncă de la dânşii nu numai banii şi averile, ci-şi mun¬ 
cesc până şi trupul, ca uniia ce merg pe cărarea cea 
strimtă, pe când tu nu numai că nu faci aşa, ci încă 
îţi sporeşti şi aprinzi mai mult cuptorul patimilor, şi te 
incunjori şi de altele. Şi deci te duci pe drumul cel cu 
uşurinţă de cucerit. Acel drum este care primeşte pe 
nişte astfeliu de oameni, pe când drumul sau calea cea 
strimtă duce pre cei întristaţi, pe cei ce nu poartă cu 
dânşii nimic, de cât numai aceste greutăţi, care pot li 
duse pe această cale: milosteniea, filantropiea, bunăta¬ 
tea, blândeţa. Dacă le porţi acestea cu uşurinţă, vei pu¬ 
tea trece; iară dacă ai cu tine uşurătatea, trufiea su¬ 
fletească, şi sarcina cea de spini, numită bogăţie, îţi 
trebuie un drum cu mult mai larg. Şi nici nu-ţi este 
cu putinţă de a intră în mulţime, ca nu cumva să lo¬ 
veşti pe alţii, purtând în spete sarcina ce o ai, ci tre¬ 
buie a stă la mare depărtare, în timp ce acel care duce 
cu sine aur şi argint, vorbesc adecă de succesele vir- 
tuţei, nu numai că cei de pe lângă dânsul nu fug, ci 
încă se şi apropie de el şi stau la un loc. 

Şi dacă bogăţiea este spini şi ciuline, ce poate fi 
lăcorniea ? Pentru ce deci o- iei cu tine acolo ? Pentru ca 
să faci focul mai mare, punând sarcina pe foc? Oare 
nu este deajuns focul gheenei? Gândeşte-te la cei trei 
coconi cum umblau prin cuptorul cel cu foc; aceia sâ 
o crezi de gheena. Cu mare durere au căzut în cuptoriu, 
şi erau legaţi şi împiedecaţi, şi cu toate acestea au gă¬ 
sit înăuntru o mare lărgime. Nu tot aşa însă erau cei 
deafară. 

Tot aşa ni se întâmplă şi acum, dacă am voi ca 
să stăm cu bărbăţie şi putere faţă de ne ’ncetatele is¬ 
pite. Dacă avem nădejdea în Dumnezeu, vom fi într’o 
mare lărgime, aşa zicând, pe când cei ce ne bagă în 
ispite, vor fi pierduţi. „Că cel ce sapă groapa al¬ 
tuia, zice, singur va cădea întrânsa“ (Sirah. 27, 
26). Chiar de i’-ar legă mânile şi picioarele, întristarea 
îl va putea deslegâ. Şi priveşte faptul cel minunat: pe 
cari i-au legat oamenii, pe aceştiia i-a deslegat focul. 
Că precum dacă cineva ar predă slugilor pre uniia din¬ 
tre prietenii sei, iară slugile ştiind şi cinstind prieteniea 
stăpânului, nu numai că nu li vor face nici-o vătămare, 
ci încă şi mare cinste li va da, tot asâ şi focul, care 

ştiind că acei trei coconi erau prieteni ai stăpânului seu, 
li-a rupt legăturile, i-a deslegat şi i-a lăsat in libertate; 
a devenit pentru dânşii loc de a fi călcat de ii, şi cu 
drept cuvânt, fiindcă fusese băgaţi în cuptoriu pentru 
slava lui Dumnezeu. Câţi suntem în necazuri, să avem 
în vedere acest exemplu. 

«Dară, iată, zici tu, aceia s’au mântuit de supă¬ 
rări, iară noi nu». Cu drept cuvânt, fiindcă dânşii au 
intrat în cuptoriu nu ca izbăviţi, ci ca morţi cu desă¬ 
vârşire, căci ascultă ce spun ii: „Că este Dumne¬ 
zeul nostru în ceruri, căruia noi slujim, şi ne 
va mântui pre noi din mânile tale împărate | şi 
de nu, să ştii o împărate, că dumnezeilor tei 
nu vom sluji, şi chipului celui de aur care ai 
ridicat nu ne vom închină". (Daniil 3, 17.18). Noi 
însă ca şi cum pare că am da lecţii lui Dumnezeu, ho¬ 
tărâm până şi timpul zicând: «dacă până în cutare 
timp nu vom fi izbăviţi», şi de aceea nici că suntem 
izbăviţi. Fiindcă şi Abraâm nu ca izbăvit a luat pe fiul 
său şi l-a adus ca pârgă lui Dumnezeu, ci ca jărtfit, 
dară pe care contra aşteptărei sale l-aluat, mântuit şi 
izbăvit. 

Tot aşa şi tu când cazi în strâmtorări şi necazuri 
„să nu te grăbeşti în vremea ispitei". (Sirah, 2, 2), 
ci pregăteşte-ţi cugetul tău cătră toată răbdarea, şi 
atunci iute te vei mântui de necazuri. De aceia şi Dum¬ 
nezeu îţi trimite necazuri, pentru ca să te înveţe a 
răbda. Când deci de la început ne învăţăm a răbda, şi 
nu ne împuţinăm, la urmă se slăbeşte suferinţa, ca fiind 
totul izbândit. Voiesc a vă povesti şi o istorie neştiută 
de voi poate, însă având un mare folos. Şi care este 
acea istorie? Fiind o goană mare oare-când asupra 
creştinilor, şi un mare răsboiU abătându-se asupra bi- 
sericei, au fost prinşi doi bărbaţi, dintre cari unul eră 
gata a pătimi ori-ce, iară celalalt, dacă ar fi fost ca să 
i se taie capul, poate că eră şi el gata şi cu curaj, iară 
pentru celelalte munci şi cazne eră fricos, şi tremură 
de groază. Şi priveşte iconomiea lui Dumnezeu! După 
ce a stat judecătoriul pe tron, celui care eră gata de a 
pătimi ori-ce, a poroncit a i se tăia capul, iară pe cel 
fricos a poroncit a-1 spânzura şi munci, în tot chipul, 
şi nu odată sau de două oria fost muncit, şi purtat prin 

toate cetăţile. Dară de ce oare s’a îngăduit aceasta de 
Dumnezeu? Pentru ca neîngrijirea şi trăndăvieâ cuge¬ 
tului lui să se îndrepte prin cazne, ca ori-ce frică să o 
scoată din el, ca să nu mai fie fricos, nici leneş. încă 
şi Iosif când se grăbiâ a ieşi din temniţă, atunci mai 
cu samă stăruia în curajul ce-1 insuflă celor doi fameni 
întemniţaţi cu el. Căci ascultă ce le spunea: „Că şi eu 
sunt furat din pământul Ebreilor“ ţi „Adă-ţi 
aminte de mine 14 (Facere 40, 15. 14). Uniia zic în 
toată curăţiea inimei lor, că expresiunea „Adă-ţi 
aminte de mine“ este zisă în înţelesul că noi nu 
trebuie a ne nădăjdui în oameni, ci totul a aruncă şi a 
lăsă în grija lui Dumnezeu. 

Acestea, deci, ştiindu-le, iubiţilor, să mărturisim 
charul Iui Dumnezeu, şi pre toate să le facem, care sunt 
spre folosul nostru, ca astfeliu să ne învrednicim de 
bunurile viitoare, prin Christos lisus Domnul nostru, 
căruia împreună cu Tatăl şi cu Sf. Duh să cade slava, 
acum şi pururea şi în vecii vecilor. Amin. (Veronj. 

